title: Ike Diogu

text: Ikechukwu Somtochukwu "Ike" Diogu (s. 11. syyskuuta 1983 Buffalo, New York) on yhdysvaltalais-nigerialainen koripalloilija, joka edustaa tällä hetkellä Puerto Ricon pääsarjan Capitanes de Areciboa.


title: Ike Diogu

text: Diogu on urallaan edustanut seitsemää eri NBA-seuraa.


title: Ike Diogu

text: Maajoukkuetasolla Diogu edustaa Nigeriaa. Hänet valittiin Nigerian joukkueeseen vuoden 2012 Lontoon kesäolympialaisiin. Diogu oli myös mukana Nigerian hävitessä turnauksen alkulohkossa ennätyksellisesti 156-73 Yhdysvalloille.


title: Lännenokasirkka

text: Lännenokasirkka ("Tetrix undulata") on pieni okasirkkalaji. Vanhemmassa kirjallisuudessa siitä on käytetty nimeä keto-okasirkka.


title: Lännenokasirkka

text: Lännenokasirkan väri on yleensä ruskea, mutta sävy vaihtelee hyvinkin vaaleasta tummaan. Keskiruumiin selkäpuoli on pidentynyt ja ulottuu suunnilleen takaruumiin kärkeen. Etusiivet ovat surkastuneet pieniksi ja takasiipienkin kärjet jäävät kauas selän kärjestä. Satunnaisesti on kuitenkin tavattu yksilöitä, joiden selkä ja siivet ovat pitkät ulottuen takaruumiin kärjen yli. Selkäpuolella on huomattavan voimakas pitkittäissuuntainen harjanne, jonka etureuna ei ole kovin terävä. Takimmaisen raajaparin reidet ovat kapeat ja noin kolme kertaa leveytensä pituiset. Tuntosarvet ovat lyhyet ja melko paksut. Pituus 8–11 mm.


title: Lännenokasirkka

text: Lajin erottaminen muista okasirkoista voi olla vaikeaa.


title: Lännenokasirkka

text: Lännenokasirkka on Länsi-Euroopassa hyvin yleinen. Suomessa sitä on tavattu ainoastaan Ahvenanmaalla, missä se on melko yleinen.


title: Lännenokasirkka

text: Keski-Euroopassa laji elää avoimilla mutta kosteilla paikoilla kuten metsäaukioilla ja kosteilla niityillä. Ahvenanmaalla se viihtyy etupäässä kallioiden ympäröimissä ruovikoissa, mutta joskus kuivemmissakin ympäristöissä.


title: Lännenokasirkka

text: Okasirkkojen tapaan lännenokasirkka ei tuota ääntä. Se syö kasviperäistä ravintoa ja talvehtii aikuisena. Sirkka kykenee tarvittaessa uimaan.


title: Lännenokasirkka

text: Suomessa laji oli aikaisemmin silmälläpidettävä, mutta nykyisin se katsotaan elinvoimaiseksi.


title: Anthony Joshua

text: Anthony Oluwafemi Olaseni Joshua aka AJ, MBE (s. 15. lokakuuta 1989 Watford, Englanti) on brittiläinen raskaan sarjan ammattilaisnyrkkeilijä, ja pitää tällä hetkellä hallussaan IBF:n WBA:n IBO:n ja WBO:n raskaan sarjan mestarin titteliä.


title: Anthony Joshua

text: Joshua oli yksi isäntämaa Ison-Britannian mitalitoivoista nyrkkeilyssä vuoden 2012 Lontoon kesäolympialaisissa. Hän ei myöskään pettänyt odotuksia, vaan voitti superraskaan sarjan olympiakultaa.


title: Anthony Joshua

text: Joshua siirtyi olympialaisten jälkeen ammattilaiseksi ja on toistaiseksi (syyskuu 2018) otellut tappiotta 22 kertaa, tyrmäten 21 ottelussa vastustajansa. Hän voitti joulukuussa 2015 Britannian mestaruuden tyrmäämällä titteliottelussa Dillian Whiten.


title: Anthony Joshua

text: Joshua voitti IBF-liiton maailmanmestaruuden huhtikuussa 2016 tyrmäämällä Yhdysvaltain Charles Martinin toisessa erässä Lontoossa käydyssä titteliottelussa.


title: Anthony Joshua

text: Joshua säilytti IBF-liiton maailmanmestaruutensa kesäkuussa 2016 tyrmäämällä Lontoossa Yhdysvaltain Dominic Breazealen titteliottelun seitsemännessä erässä.


title: Anthony Joshua

text: 29. huhtikuuta 2017 Joshua otteli Wladimir Klitschkoa vastaan ja voitti tämän teknisellä tyrmäyksellä.


title: Anthony Joshua

text: 28. lokakuuta 2017 Joshua voitti teknisellä tyrmäyksellä 10. erässä ranskalaisen Carlos Takam. Voitto oli Joshuan uran 20.


title: Anthony Joshua

text:
31. maaliskuuta 2018 Joshua voitti WBO maailman mestaruuden voitettuaan Joseph Parkerin
Cardifissä pidetyssä ottelussa. Joshua voitti pistein 118–110. Joshua myös katkaisi Parkerin 24–0 voittoputken.
Parkerin taulukko on nyt 24–1 ja Joshuan 21–0.
Joshualla on nyt IBF-, WBA-, IBO- ja WBO-vyöt.


title: Anthony Joshua

text: Joshua voitti 22. syyskuuta 2018 Aleksandr Povetkinin tuomarin keskeytyksellä 7. erässä WBA-, IBO- ja WBO-liittojen titteliottelussa Wembleyn stadionilla Lontoossa.


title: CIE standardivalaisin

text: Standardivalaisin on teoreettinen valonlähde, jolle on määritelty ominaisuudet, kuten valon tehospektrijakauma ja värilämpötila. CIE on julkaissut monia standardeja valaisimia, jotka se on jaotellut A, B, C, D, E, ja F -luokkiin. Standardivalaisimia tarvitaan, jotta värejä voidaan vertailla, vaikka valaisuolosuhteet olisivat olleet erilaiset.


title: CIE standardivalaisin

text: A-valaisin on CIE:n ainoa valaisin, joka vastaa suurin piirtein hehkulampun valaistusta ja mustan kappaleen 2856 K absoluuttista värilämpötilaa.


title: CIE standardivalaisin

text:
CIE on kehittänyt useita päivänvaloa simuloivia valaisimia eri vuorokauden ajoille.
C-valaisin on johdettu A-valaisimesta ja se vastaa keskimääräistä päivänvaloa värilämpötilalla 6774 K. Myös D-valaisinsarja vastaa luonnollista päivänvaloa ja siihen kuuluu D, D, D ja D. Numeroarvo kirjaintunnuksen perässä tarkoittaa värilämpötilaa eli esimerkiksi D värilämpötila on 5000 K.


title: CIE standardivalaisin

text: D esittää matalalta säteilevää päivänvaloa eli auringon nousun ja laskun aikaista valoa. D esittää aamu- ja iltapäivän valaistusta. D esittää keskipäivän valaistusta ja on yleisimmin käytetty valaisin ja sen värilämpötila on 6504 K. D esittää pilvisen päivän valaistusta.


title: CIE standardivalaisin

text: E-valaisin on vertailukäyttöön tarkoitettu valaisin, jonka tehospektrijakauma on tasainen kaikilla aallonpituuksilla. Se ei ole musta kappale eikä sillä siten ole värilämpötilaa.


title: CIE standardivalaisin

text: CIE F-valaisinsarjaan kuuluu 12 eri valaisinta ja ne simuloivat loisteputkivalaisimen tehospektriä.


title: Pitbullfarm

text: Pitbullfarm on ruotsalainen (Eskilstuna) psychobilly-/punkabilly-/rac a billy -yhtye, joka perustettiin vuonna 2002. Yhtye lopetti vuonna 2006 mutta teki paluun vuonna 2012 ja levytti "Welcome to Pussyville" -EP:n.


title: Irish Tour ’74

text: Irish Tour ’74 on irlantilaisen multi-instrumentalistin Rory Gallagherin livealbumi, joka on julkaistu vuonna 1974.


title: Irish Tour ’74

text: Kappaleet kirjoittanut Rory Gallagher ellei toisin mainittu.


title: Siwin kieli

text: Siwin kieli on Siwan keitaalla Egyptissä asuvien berberien äidinkielenään puhuma berberikieli. Sitä puhutaan myös lähistöllä sijaitsevalla pienellä Qaran (Gara) keitaalla sekä mahdollisesti Libyan puolella rajaa Jaghbubissa. Siwin puhujia on lähes 15 000 henkeä. He muodostavat valtaosan Siwan keitaan asukkaista.


title: Siwin kieli

text: Kieli kuuluu itäisten berberikielten ryhmään. Sen lähimpiä sukulaisia ovat nykyään mahdollisesti jo sammuneet Soknan ja El-Fogahan murteet Libyan keskiosassa. Maantieteellisesti lähinnä on Itä-Libyan Awjilan berberimurre, joka kielellisesti on kuitenkin kauempana siwistä. Muualla Libyan itä- ja keskiosissa arabia on korvannut berberin jo vuosisatoja sitten.


title: Siwin kieli

text: Siwin puhujat ovat muuttaneet Siwan keitaalle ennen arabivalloitusta tai mahdollisesti vasta keskiajalla. Kielessä on lainoja Ala-Egyptin arabialaismurteista sekä vähäisemmässä määrin Itä-Libyan beduiinimurteista.


title: Siwin kieli

text: Kieli toimii yhteisön suullisen kanssakäymisen välineenä. Lähes kaikki siwalaiset puhuvat toisena kielenään arabiaa. Yhteisössä vallitseva endogamia näyttää turvaavan siwin kielen tulevaisuuden. Yleistyvissä seka-avioliitoissa syntyneet lapset puhuvat kuitenkin enimmäkseen arabiaa.


title: Siwin kieli

text: Siwi on parhaiten tutkittu itäinen berberikieli. Tärkeimmät lähteet ovat Laoustin kielioppi ja sanasto vuodelta 1931 sekä Vycichlin vuonna 2005 julkaisema kieliopillinen tutkimus bibliografioineen.


title: Essakane

text: Essakane on maalaiskunta ja sen keskuspaikka Timbuktun alueen Goundamin piirissä Malissa. Se sijaitsee kuivuneen Kamangojärven eteläpuolella noin 40 kilometriä Goundamista pohjoiseen. Kunnassa on 11 200 asukasta (vuonna 2009).


title: Essakane

text: Essakanen kunnan pinta-ala on 8 920 neliökilometriä. Se rajoittuu koillisessa Timbuktun piiriin, kaakossa Goundamin piirin Douékirén, etelässä Doukourian, lounaassa Télén ja Bintagoungoun sekä lännessä Tin Aïchan kuntiin. Seutu kuuluu kuivuudesta kärsivään Sahelin vyöhykkeeseen. Järviä ovat Faguibine sekä jo 1970-luvulla kuivuneet Gouber ja Kamango.


title: Essakane

text: Kuntaan kuuluu 10 kylää ja 15 paimentolaisryhmää. Asukkaat ovat tuaregeja, arabeja ja belloja. Vallitseva uskonto on islam.


title: Essakane

text: Seudun pääelinkeinot ovat maanviljely ja karjanhoito. Molemmat ovat kärsineet suuresti järvien kuivumisesta. Tärkeimmät viljelykasvit ovat maissi, durra ja pavut. Kotieläimiä ovat lampaat, vuohet, naudat, aasit ja kamelit.


title: Essakane

text: Kunnassa toimii kuusi alakoulua, terveyskeskus ja terveysasema. Aikaisemmin Essakanessa järjestettiin vuotuinen tuaregien kansanperinnefestivaali. Vuosina 2010 ja 2011 se siirrettiin turvallisuussyistä Timbuktuun.


title: Gargando

text: Gargando on maalaiskunta ja sen keskuspaikka Timbuktun alueen Goundamin piirissä Malissa. Se sijaitsee noin 55 kilometriä Goundamista länteen. Kunnassa on 7 950 asukasta (vuonna 2009).


title: Gargando

text: Gargandon kunta rajoittuu lännessä Goundamin piirin Tilemsin ja Alzounoubin, luoteessa Raz-El-Man, pohjoisessa Adarmalanen, koillisessa M’Bounan, idässä Télén ja Goundamin ja kaakossa Tonkan kuntiin sekä etelässä Niafunkén piirin Soboundoun ja lounaassa Diankén ja Soumpin kuntiin. Kuntaan kuuluu 13 paimentolaisryhmää. Asukkaat ovat tuaregeja.


title: Gargando

text: Seudun pääelinkeino on karjanhoito. Kotieläimiä ovat naudat, lampaat, vuohet, aasit ja kamelit. Kunnassa toimii neljä alakoulua, terveyskeskus ja kaksi terveysasemaa.


title: Issabéry

text: Issabéry (myös "Issa Bery, Issa Beri") on maalaiskunta Timbuktun alueen Goundamin piirissä Malissa. Sen keskuspaikka Toucabonou Tao sijaitsee Faguibinejärven etelärannalla noin 35 kilometriä Goundamista luoteeseen. Kunnassa on 3 000 asukasta (vuonna 2009).


title: Issabéry

text: Issabéryn kunnan pinta-ala on noin 26 220 neliökilometriä. Se rajoittuu pohjoisessa Timbuktun piirin Salamin, idässä Goundamin piirin Bintagoungoun ja Essakanen, etelässä Doukourian sekä lännessä M’Bounan ja Tin Aïchan kuntiin. Seutu kuuluu kuivuudesta kärsivään Sahelin vyöhykkeeseen.


title: Issabéry

text: Kuntaan kuuluu seitsemän kylää. Asukkaat ovat etupäässä songhaita, belloja ja fulbeja. Vallitseva uskonto on islam.


title: Issabéry

text: Seudun pääelinkeinot ovat karjanhoito ja maanviljely. Kotieläimiä ovat lampaat, naudat, aasit ja kamelit. Maatalous on kärsinyt suuresti järvien kuivumisesta. Tärkeimmät viljelykasvit ovat maissi, durra ja pavut. Lisäksi harjoitetaan kaupankäyntiä ja käsityöammatteja.


title: Kaneye

text: Kaneye on maalaiskunta ja sen keskuskylä Timbuktun alueen Goundamin piirissä Malissa. Se sijaitsee Goundamin itäpuolella seitsemän kilometrin päässä kaupungista. Kunnassa on 2 300 asukasta (vuonna 2009).


title: Kaneye

text: Kaneyen kunta rajoittuu pohjoisessa Goundamin piirin Doukourian ja idässä Douékirén, etelässä Dirén piirin Kondin ja lännessä Goundamin kuntiin. Seutu kuuluu kuivuudesta kärsivään Sahelin vyöhykkeeseen. Sen läpi virtaavat Nigerjoesta alkunsa saavat Kondin ja Tassakanen kastelukanavat.


title: Kaneye

text: Kuntaan kuuluu yksi kylä ja kolme paimentolaisryhmää. Asukkaat ovat songhaita, tuaregeja ja bozoja. Vallitseva uskonto on islam.


title: Kaneye

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra ja maissi. Kotieläimiä ovat naudat, lampaat, vuohet, kamelit ja siipikarja. Lisäksi harjoitetaan kalastusta ja käsityöammatteja.


title: Kaneye

text: Kunnassa toimii kaksi alakoulua. Terveyspalvelut sijaitsevat Goundamissa.


title: Pöytätennis kesäolympialaisissa 2012 – naisten joukkuepeli

text: Pöytätenniksen naisten joukkuepeli kesäolympialaisissa 2012 alkaa 3. elokuuta ja päättyy 8. elokuuta. Kultaa voitti Kiina, joka voitti loppuottelussa Japanin.


title: Pirkan opisto

text:
Pirkan opisto on Nokian, Pirkkalan, Lempäälän ja Vesilahden kuntien muodostama kansalaisopisto, joka tarjoaa yleissivistäviä opintoja kaikille sekä taiteen perusopetusta lapsille ja nuorille. Taiteen opintotarjontaan kuuluvat kuvataiteen, tanssitaiteen, teatteritaiteen, musiikin, käsityön sekä sanataiteen opinnot.
Kansalaisopiston ohjelmassa on mm. kieliä, yhteiskunnallista koulutusta, taito- ja taideaineita sekä liikunta- ja terveysalan kursseja. Lisäksi opisto järjestää avointa yliopisto-opetusta yhteistyössä Tampereen kesäyliopiston kanssa.


title: Pirkan opisto

text: Opiston sisällä toimivat myös Pirkan opiston kuvataide- ja käsityökoulu, Pirkan opiston musiikkiopisto sekä Pirkan opiston tanssi- ja teatterilinja. Näissä kaikissa opiskelijat voivat suorittaa taiteen perusopetuslain mukaisia pitkäjänteisiä taideopintoja.


title: Pirkan opisto

text: Kuntien tekemän sopimuksen mukaan Nokian kaupunki toimii Pirkan opiston vastuukuntana. Opisto on Nokian kaupungin sivistyskeskukseen kuuluva vapaan sivistystyön oppilaitos. Opiston hallintoelimenä toimii Pirkan opiston jaosto, johon jäsenkunnat ovat nimenneet edustajansa.


title: Pirkan opisto

text: Opistossa on vuosittain noin 46 000 oppituntia, 1900 kurssia, 350 musiikin yksilöopiskelijaa, ja noin 22 000 kurssilaista.


title: Pirkan opisto

text: Opisto järjestää myös toiveiden mukaan räätälöityä tilauskoulutusta ja vuokraa opetustilojaan lyhytaikaisesti muille koulutusten järjestäjille, yhdistyksille, yrityksille ja yksityishenkilöille.


title: Pirkan opisto

text: Opiston toimintamuotoina ovat edellä mainittujen lisäksi myös kunnan tilaamien henkilöstökoulutusten järjestäminen ja monet yleisluennot.


title: Pirkan opisto

text: Opiston tapahtumakalenteriin kuuluvat myös kaikille avoimet tapahtumat, joissa opiston kurssilaiset ja oppilaat pääsevät näyttämään taitojaan estradilla (teatteri, tanssi, konsertti, näyttely).


title: Pirkan opisto

text: Vuodesta 2008 alkanut neljän kunnan yhteistyöhön satsaaminen opistojen välillä loi edellytykset opistojen yhdistämiselle ja toiminnan edelleen kehittämiselle.


title: Pekka Puustinen

text: Pekka Puustinen viittaa seuraaviin:


title: Ruostesiipirastas

text: Ruostesiipirastas ("Turdus eunomus") on aasialainen rastaslaji. Se on ruosterastaan läheinen sukulainen, jota nykyisin pidetään omana lajinaan.


title: Ruostesiipirastas

text: Ruostesiipirastas on kooltaan 21-24 cm. Vanhan koiraan pää on mustavalkokuvioinen, siivet ruosteenruskeat, selkäpuoli tumma ja mustatäpläinen, alapuoli on valkoinen, mutta kupeilla on suuria, tummia täpliä ja yleensä rinnan yli kulkee musta vyö. Naaras on samannäköinen kuin koiras, mutta se ei ole yhtä voimakaskuvioinen kuin koiras.


title: Ruostesiipirastas

text: Ruostesiipirastas pesii Keski-Siperiassa taigalla pohjoisen tundralle asti. Euroopassa se on hyvin harvinainen harhailija. Suomessa se on havaittu seitsemän kertaa; ensimmäisen kerran lokakuussa 1980 ja edellisen kerran loka-marraskuun vaihteessa 2010.


title: Lars Kepler

text: Lars Kepler on kirjailijanimi, jota käyttää ruotsalainen aviopari Alexander Ahndoril (s. 20. tammikuuta 1967 Upplands Väsby) ja Alexandra Coelho Ahndoril (s. 2. maaliskuuta 1966 Helsingborg). He ovat julkaisseet Lars Keplerin nimellä kahdeksan dekkaria.


title: Lars Kepler

text: Ensimmäinen teos, "Hypnotisoija", ilmestyi vuonna 2009. Ruotsissa sitä on myyty yli 400 000 kappaletta, ja sen käännösoikeudet on myyty 35 maahan. Kirjan ilmestymisen jälkeen mediassa arvuuteltiin nimimerkin taakse kätkeytyvää kirjailijaa. Esimerkiksi brittiläinen lehdistö arveli Lars Keplerin olevan Henning Mankell. Elokuussa 2009 ruotsalainen Aftonbladet paljasti Keplerin oikean henkilöllisyyden.


title: Lars Kepler

text: "Hypnotisoijan" pohjalta on tehty samanniminen elokuva, jonka pääosassa on suomalainen näyttelijä Tobias Zilliacus. Elokuva sai Ruotsissa ja Suomessa ensi-iltansa vuonna 2012.


title: Tony Todd

text:
Anthony T. "Tony" Todd (s. 4. joulukuuta, 1954) on yhdysvaltalainen näyttelijä ja tuottaja.
Merkittävimpiä elokuvia


title: Argentiinan maahockeymaajoukkue

text: Argentiinan maahockeymaajoukkue edustaa Argentiinaa maahockeyn maaotteluissa. Argentiinan paras saavutus on Pan-Amerikan kisojen kahdeksan mestaruutta sekä miesten olympiakulta Riossa 2016. Maailmanmestaruuskilpailuissa Argentiina on ollut parhaimmillaan kuudes. Kansainvälisen lajiliiton rankingissa Argentiina on ensimmäisellä sijalla (heinäkuu 2017).


title: Argentiinan maahockeymaajoukkue

text: Argentiina on selvinnyt maahockeyn olympiaturnaukseen kymmenen kertaa. Joukkue selvisi myös vuoden 1980 turnaukseen, mutta Argentiinan valtio oli mukana boikotoimassa olympialaisia, joten joukkue ei osallistunut turnaukseen. Argentiina on osallistunut olympiaturnaukseen vuodesta 1988 joka kerta, lukuun ottamatta Pekingin olympialaisia vuonna 2008.


title: Argentiinan maahockeymaajoukkue

text: Lajin MM-kisoissa Argentiina on esiintynyt joka kerta, lukuun ottamatta vuoden 1998 turnausta. Argentiina isännöi kisoja 1978, jotka pelattiin pääkaupunki Buenos Airesissa. Argentiina on parhaimmillaan ollut kuudes vuosina 1986 ja 2002. Turnauksen viimeiseksi Argentiina on jäänyt vuosina 1971 ja 1982.


title: Argentiinan maahockeymaajoukkue

text: Pan American Hockey Federationin eli Amerikan mantereen maahockeyliiton järjestämissä turnauksissa Argentiina on menestynyt. Pan-Amerikan kisoissa Argentiina on voittanut maahockeyturnauksen kahdeksan kertaa ja ollut neljästi hopealla: Argentiina on siis pelannut jokaisessa turnauksessa loppuottelussa. Vain Kanada on pystynyt voittamaan Argentiinan loppuottelussa.


title: Argentiinan maahockeymaajoukkue

text: Pan-American Cupin Argentiina on voittanut vuonna 2004 ja 2013. Kolmesti järjestetyssä turnauksessa Argentiina on ollut pronssilla vuosina 2000 ja 2009. Neljästi järjestetyn Etelä-Amerikan mestaruuskilpailut ovat aina päättyneet Argentiinan voittoon, Chilen ollessa toinen.


title: Heidi Haapasaari

text: Heidi Haapasaari (nyk. Heidi Imberg, s. 1982 Kolari) on suomalainen harmonikansoittaja, joka voitti Kultainen Harmonikka -kilpailun vuonna 2000. Hän aloitti harmonikansoiton 5-vuotiaana, opettajanaan isä Tapani Haapasaari. Hän on myös voittanut Pohjoiskalotin Avoimen Harmonikkamestaruuskilpailun 13–16-vuotiaiden sarjan vuosina 1995, 1996 ja 1997 sekä saman kilpailun yleisen sarjan vuonna 1999. Heidi on toiminut reilut 10 vuotta Ylläksen Harmonikkaleirin opettajana. Hän soittaa harmonikkaa ja pianoa sekä laulaa Tapani Haapasaaren tanssiyhtyeessä.


title: Dick Barnett

text: Richard ”Dick” Barnett (s. 2. lokakuuta 1936 Gary, Indiana, Yhdysvallat) on entinen yhdysvaltalainen koripalloilija, joka pelasi 14 kautta NBA:ssa vuosina 1959–1974. Barnett tuli tunnetuksi pelattuaan yhdeksän kautta New York Knicksissä ollen joukkueen runkopelaajia kaksi mestaruutta (1970 ja 1973) voittaneessa ryhmässä. Knicksin lisäksi Syracuse Nationalsissa ja Los Angeles Lakersissa pelannut Barnett valittiin un 1968 ja hänen New York Knicksissä käyttämänsä pelinumero 12 on jäädytetty.


title: Vesaisten Keskusliitto

text: Vesaisten Keskusliitto (Vesaiset) on lapsi- ja perhejärjestö, joka perustettiin vuonna 1956. Keskusliiton puheenjohtaja on Mirja Vehkaperä. Maakunnallisia piirijärjestöjä on 18 ja toiminnassa on yli 10 tuhatta lasta ja aikuista. Järjestö sai valtakunnallisille nuorisojärjestöille ja nuorisotyölle myönnettyä avustusta 441 000 euroa vuonna 2013.


title: Vesaisten Keskusliitto

text: Liitto julkaisi "Vesainen"-jäsenlehteä vuosina 1980–2002.


title: Charlie poliisina

text: Charlie poliisina ("Easy Street", esitetty Suomessa myös nimellä Hiljainen katu) on Charlie Chaplinin ohjaama vuoden 1917 mykkä lyhytelokuva.


title: Charlie poliisina

text: "Charlie poliisina" sijoittuu lavastettuun etelälontoolaiseen maisemaan. Elokuvan lavastukset maksoivat tuohon aikaan paljon, 10 000 dollaria. Elokuvan alkuperäinen nimi "Easy Street" on todennäköisesti viittaus Lontoon Walworthin Easy Streetiin, jossa Chaplin kasvoi. Elokuvan kuvaksissa oli vaikeuksia, ja sen valmistuminen viivästyi selvästi. Mutual Film joutui antamaan helmikuun 1. päivänä lausunnon elokuvan myöhästymisen syistä.


title: Charlie poliisina

text: Elokuvan tarina oli viktoriaanisen ajan melodraaman parodia. Siinä Chaplinin esittämä hahmo eksyy lähetystaloon, missä ihastuu Edna Purviancen esittämään lähetystyöntekijään, minkä ansiosta Chaplin päättää muuttaa elämänsä suunnaan. Hänestä tulee poliisi ja joutuu heti Easy Streetille, jota terrorisoi Eric Campbellin esittämä hahmo. Elokuvaa pidetään muiden Mutualin loppukauden elokuvien rinnalla Chaplinin parhaimpiin lukeutuvana.


title: Teekasvit

text: Teekasvit ("Theaceae") on kasviheimo johon kuuluu määritelmästä riippuen 9–19 sukua. Heimon kasvit ovat lähinnä subtrooppisten ja trooppisten alueiden pensaita ja puita. Monia lajeja käytetään koristekasveina, ja teepensasta ("Camellia sinensis") viljellään hyötykasvina.


title: Teekasvit

text: Teekasvit ovat puuvartisia kasveja. Ne ovat yleensä ainavihantia, mutta jotkin lajit ovat kesävihantia. Useimmat teekasvit ovat yksikotisia.


title: Teekasvit

text: Lehdet ovat korvakkeettomia ja yksinkertaisia. Lehdet ovat sulkasuonisia ja laidoiltaan yleensä hammaslaitaisia, joskus ehyitä. Kukat ovat joko yksittäin tai tertuissa. Sekä verholehtiä että terälehtiä on yleensä viisi. Kukissa heteitä on lukuisia, ja ne muodostavat 1–6 kiehkuraa. Emejä on kolmesta viiteen, kussakin on 3–5 sikiäimen onteloa ja niissä 2–100 siemenaihetta. Hedelmä on kota, marja tai luumarja. Siemenet ovat siivettömiä.


title: Teekasvit

text: Teekasveja kasvaa Afrikan, Aasian, Pohjois-Amerikan ja Polynesian subtrooppisilla ja trooppisilla alueilla. Heimon suurin lajirunsaus kasvaa Kaakkois-Aasiassa ja Etelä-Kiinassa.


title: Teekasvit

text: Teekasvit jaetaan kolmeen tribukseen:


title: Teekasvit

text: Kasvit ovat tavallisesti ainavihantia. Heteet sijaitsevat kimppuina. Kodassa ei ole keskipylvästä. Siemenet toisinaan kapeasiipisiä. Tribuksessa on vain kesäkamelioiden suku "Stewartia" ja siinä yhdeksän lajia, jotka kasvavat Itä-Aasiassa ja Pohjois-Amerikan itäosassa.


title: Teekasvit

text: Kasvit ovat tavallisesti ainavihantia. Heteet sijaitsevat kolmesta viiteen kiehkurana. Siemenet kärjestä tavallisesti siivellisiä. Tribuksessa on kolme sukua, joiden lajimääräarviot vaihtelevat 4-30. Tribus kasvaa Kaakkois-Aasiassa saaristoineen ja Yhdysvaltojen kaakkoisosassa. Suvut ovat:


title: Teekasvit

text: Tribuksessa on viisi sukua ja eri arvioiden mukaan 230-420 lajia, jotka kasvavat Kaakkois-Aasiassa, Malaijien saaristossa ja trooppisessa Amerikassa. Kukissa on paljon esilehtiä, ja verhiö muuttuu vähitellen terälehdiksi. Hetiö on kaksikiehkurainen, ja palhojen juurella sijaitsee mesiäinen. Siemenet ovat siivellisiä tai siivettömiä. Runsaslajisimmat suvut ovat kameliat ("Camellia", 120-180 lajia), "Pyrenaria" (42-60 lajia), "Laplacea" ja "Polyspora" (kummassakin 32 lajia).


title: Tobermory (tislaamo)

text: Tobermory on viskitislaamo Länsi-Skotlannissa Mullin saaressa Tobermoryn kaupungissa. Tislaamon perusti John Sinclair vuonna 1798. Sen alkuperäinen nimi oli Ledaig. Tobermory on gaelin kieltä ja tarkoittaa suomeksi Marian lähdettä. Tämän Mullin saaren ainoan tislaamon, joka on ollut useasti pois toiminnasta, on omistanut vuodesta 1993 Burn Stewart Distillers.


title: Kidō senshi Gundam Age

text: Kidō senshi Gundam Age (, myös Mobile Suit Gundam Age) on 9. lokakuuta 2011 alkanut japanilainen televisioanimaatiosarja ja siihen perustuva media-franchise. Sarjaa on näytetty Mainichi hōsō - ja 1. tammikuuta 2012 lähtien myös BS11-kanavilla. Se kuuluu Gundam-sarjaan, jossa kuvataan pääasiassa ihmisten ohjaamilla roboteilla käytävää avaruussotaa. Sarjan sloganina on ”Mittsu no unmei ga rekishi ni naru” (kolmesta kohtalosta tulee historiaa). Sarjan kesti vajaan vuoden (4 lähetysneljännestä).


title: Kidō senshi Gundam Age

text: Kidō senshi Gundam Age on 14. Gundam-televisiosarja. Sen tekoon osallistui videopeliyhtiö Level-5, ja se oli ensimmäinen Gundam-sarja, josta oli alusta pitäen suunniteltu tehtävän myös peli. Paitsi että suunnitteilla on Level-5:n tietokoneroolipelit ”Kidō senshi Gundam Age Universe Accel / Cosmic Drive”, julkaistu on myös lapsille suunnattu, sarjan robottien pienoismalleja ja figuureita hyödyntävä Gage-ling Battle Base -kolikkopeli. Sarjaan pohjautuvaa sarjakuvaa julkaistaan myös Corocoro Comic -sarjakuvalehdessä, jolla on ennestään vahvat kytkökset Level-5:een. Kyseessä on ensimmäinen kerta, kun Gundam-sarjaa julkaistaan Shōgakukanin sarjakuvalehdessä.


title: Kidō senshi Gundam Age

text: Tarina käsittää sata vuotta ja kolme sukupolvea, jona aikana pääosa-mobile suit Gundamia ohjaa kolme eri toisilleen sukua olevaa sankaria. Tänä aikana Gundam kehittyy Age-1:stä Age-2:ksi, Age-3:ksi ja Age-FX:ksi. Koska useammalle sukupolvelle sijoittuvan tarinan ja hahmojen suunnittelu on työlästä, on tällaista kerrontaa käytetty melko harvoin televisioanimaatioissa. Uudemmissa Gundam-sarjoissa oli myös alusta asti ollut mukana useampia Gundam-robotteja, mutta tällä kertaa tarinan alkaessa vain päähenkilöllä on käytössään Gundam. Tällä tavalla Gundam saatiin tarinassa erityisasemaan. Gundam muuttaa kuitenkin tarinan edetessä muotoaan vaihto-osien ja kehityksen vuoksi, mikä lisää tuotteistusmahdollisuuksia leluissa, kuten muovisissa pienoismalleissa (Gunpla).


title: Kidō senshi Gundam Age

text: Sarja pyrittiin tähtäämään laajalle katsojakunnalle, johon kuuluisivat paitsi lapset, jotka eivät vielä ole nähneet Gundam-sarjoja, myös isät, jotka ovat vanhetessaan etääntyneen nuorempina näkemistään sarjoista. Gundam Agessa pyrittiin kertomaan aiempien, aikuisille suunnattujen Gundam-sarjojen tyylinen tarina lapsienkin ymmärtämällä tavalla, ja käsikirjoituksissakin pyrittiin välttämään erikoissanaston liikakäyttöä. ”Great Mechanics” -lehden kesäkuun 2012 numeron haastattelussa todettiin, että taustatarinaan on tarkoituksella jätetty aukkoja, jotka ensimmäisen Gundam-sarjan tavoin mook-kirjaset ja fanit voivat täyttää.


title: Kidō senshi Gundam Age

text: Ulkoisesti sarjan design muistuttaa lastenanimaatiota, mutta mukana on myös vakavia teemoja, kuten taisteluissa kärsivien nuorten henkistä tuskaa, jotta vanhemmat Gundam-fanit eivät pettyisi. Tarinassa on myös siellä täällä kunnianosoituksia aiemmille Gundam-teoksille.


title: Kidō senshi Gundam Age

text: Gundam Age päätettiin suunnata laajalle katsojajoukolle lapsista asti, sillä vuonna 2011 oli selvää, että Gundam-sarjojen katsojat ovat vanhenneet, eivätkä lapset enää tunne Gundamia. Tarkoituksena oli myös erottaa sarja vanhoille faneille suunnatusta Kidō senshi Gundam UC:sta. Mainichi hōsōn tuottaja Hiroo Maruyaman mukaan konseptina ei ollut niinkään ”lapsille suunnattu”, vaan pikemminkin ”lapsillekin sopiva”. Toiveena oli, että uusi sarja toimisi esittelynä Gundamin maailmaan.


title: Kidō senshi Gundam Age

text: Koska uuden Gundamin toivottiin paitsi vetoavan laajaan katsojakuntaan myös levittäytyvän muuallekin kuin vain animaatiomaailmaan, palkattiin sarjan suunnittelijaksi Level-5:n johtaja, pelintekijä Akihiro Hino. Koska sarjan alkuvaiheessa 2011 elettiin videomyynnin murroskohdassa DVD-julkaisujen vaihtuessa blu-ray:hin, asetettiin videojulkaisuja suuremmat rahalliset odotukset pelimyyntiin.


title: Kidō senshi Gundam Age

text: Hino asetti osallistumisensa ehdoksi sen, että hän saisi olla mukana jo uuden Gundamin suunnitteluvaiheesta asti. Sata vuotta ja kolme sukupolvea käsittävä tarina oli Hinon idea. Arvoituksellinen vastustajaorganisaatio taas oli ohjaaja Susumu Yamaguchin ajatus, kun taas Hino oli enemmän alkuperäisen Kidō senshi Gundamin perinteisillä linjoilla. Lopulta sarjassa nähdään tyypillisiä Gundam-elementtejä, kuten avaruussiirtokuntia ja avaruustaisteluita.


title: Kidō senshi Gundam Age

text: Hino oli aiemmin puhunut ensimmäisen Kidō senshi Gundamin luojan Yoshiyuki Tominon kanssa, ja tämä oli kertonut Gundamin suosion syyksi sen, että se ”kuvaa kaikkien sisällä olevaa heikkoutta”. Tämän Hino halusi välittää nuoremmille katsojille. Ensimmäisissä suunnitteluasiakirjoissa sarjan tarina koostui irtonaisista tapahtumista pelin tyyliin, ja tämä asia kaipasi korjausta. Skenaarion ja sarjan juonen yksityiskohdista sopiminen vei sarjan tekijöiltä lopulta pitkän aikaa.


title: Kidō senshi Gundam Age

text: Uudet Gundam-sarjan teokset ovat yleensä jakaneet voimakkaasti vanhojen fanien mielipiteet julkistuksensa yhteydessä, eikä Gundam Age ollut poikkeus. Kun sarjan päähahmojen kuvat julkistettiin, arveltiin heti niiden tyylin perusteella, että uusi sarja olisi suunnattu aiempaa nuoremmalle katsojakunnalle, mikä polarisoi mielipiteitä jo ennen sarjan alkua. Monet olivat sitä mieltä, että sarjan tekijät olivat hylänneet vanhat Gundam-fanit. Sarjan tekijät olivatkin varautuneet tällaiseen reaktioon, mutta ovat virallisissa kommenteissa kieltäneet tällaisen tarkoituksen. Level5:n aiempaan Danbōru sensō -animaatiosarjaan ja -videopeliin perustuneet pienoismallit olivat olleet kaupallinen menestys, joten pienoismalliteollisuudella oli korkeat odotukset sarjan suhteen Sarjan alun yhteydessä julkaistut pienoismallit olivatkin korkealuokkaisia, ja niiden myynti käynnistyi hyvin.


title: Kidō senshi Gundam Age

text: Hino paljasti ensimmäisen jakson lähetyksen aikoihin Twitter-tilillään, että sarjan rakenteeseen sisältyisi yllätyksiä katsojille, ja sanoi odottavansa innolla sitä, miten katsojat niihin reagoisivat. Hino myös vastasi kritiikkiin toivomalla, että kaikki katsoisivat sarjaa ainakin jaksoon 3 asti, jolloin juonessa tapahtuisi suuri käännekohta. Sarjan toisen jakson lähetyspäivänä pidetyssä tapahtumassa mainittiin, että Hino oli kiinnostunut vakavasti internetin kritiikistä.


title: Kidō senshi Gundam Age

text: Sarjan hahmojen ääninäyttelijät pidettiin tiukasti salaisuuksina aina sarjan alkuun asti, ja promootiovideoiden pohjalta internetin arvailusivustoilla liikkui myös virheellistä tietoa ääninäyttelijöistä. Myös suuri osa sarjan tuotantohenkilöstöstä pidettiin tuntemattomina sarjan alkuun asti.


title: Kidō senshi Gundam Age

text: Sarja alkaa jännitystilanteesta, jossa päähenkilöiden on paettava tuhoutumaisillaan olevasta avaruussiirtokunnasta. Sarjan alettua vanhat fanit kritisoivat juonta, käsikirjoitusta ja ohjausta mm. ristiriidoista ja opportunistisista juonenkäänteistä. Hämmennystä aiheutti myös se, ettei vihollisten todellinen luonne ollut selvillä tarinan alussa, mikä teki mahdottomaksi aiempien Gundam-sarjojen tyylisen vastakkainasettelun, joskin osa näki tämän vahvuutena. Naispäähenkilöistä yleisesti ottaen pidettiin, ja katsojia kiinnosti myös, kummasta naispäähenkilöstä tulisi seuraavan sukupolven sankarin äiti. Kuudennessa jaksossa vieraileva hahmo Iwark Briar kritisoi hallitsevaa yläluokkaa alemman luokan kansalaisten heikon tilan johdosta, ja tapahtuman yhteydessä käytettiin taustalla hivenen yllättäen viivaefektejä, mistä syntyi Iwarkin ”Shiirarete irun da!” -repliikin kanssa interetmeemi. Ensimmäisen osion lopussa, jaksoissa 14–15 tapahtuva Yurin L’Cielin kuolema ja kostoteemat taas tarjosivat vakavampia elementtejä nuoremmille suunnatumpaan alkusarjaan nähden.


title: Kidō senshi Gundam Age

text: Sarjan ensimmäinen osa, Flit-osa, nousi puheenaiheeksi niin hyvässä kuin pahassaa. Laajalle katsojakunnalle suunnattua sarjaa pidettiin yksioikoisena ja tarinankuljetusta liian nopeatempoisena. Vanhat fanit olivat sitä mieltä, että sarja oli liian ilmeisesti lapsille suunnattu, mutta sarja vastaanotto nuorempien katsojien keskuudessakaan ei ollut järin hyvä. Bandain katsojatutkimusten mukaan Gundam-sarjan peruskivet, kuten elämä avaruussiirtokunnissa ja avaruustaistelut, eivät vedonneet nuorempiin katsojiin.


title: Kidō senshi Gundam Age

text: Blu-ray-levyjen ennakkomyynnin alkaessa Amazon.co.jp:n sivulle kertyi useita negatiivisia kommentteja sarjasta jopa flame-sodaksi asti, ja jopa 70 % kommentoijista oli arvioinut sarjan vain yhden tähden arvoiseksi. Vastaavia esimerkkejä on internetin historiassa muitakin, ja niitä voidaan pitää ainakin merkkinä siitä, että sarjasta kiinnostuneita on paljon.


title: Kidō senshi Gundam Age

text: Monien aiempien Gundam-teosten suosio on kasvanut kesken sarjan tai vasta lähetyskierroksen loppumisen jälkeen, ja koska sarja oli jaettu kolmeen osaan, oli tekijöillä hyvä tilaisuus yrittää tehdä parannuksia sarjaan osien välillä. Tämän vuoksi toista osaa kohtaan asetettiin yhä odotuksia.


title: Kidō senshi Gundam Age

text: Toinen osa, Asemu-osa, alkoi tyyliltään hyvin erilaisena kuin ensimmäinen osa. Tarina alkoi päähenkilön ollessa koulussa, mikä ei ollut tekijöiden alkuperäinen tarkoitus, koska tämän uskottiin olevan enemmän nuorten katsojien mieleen. Hinon Twitter-kommenttien perusteella toisen osan vastaanotto oli huomattavasti ensimmäistä osaa parempi.


title: Kidō senshi Gundam Age

text: Sarjan katsojaprosentti on nuorille katsojille suuntaamisesta huolimatta liikkunut kahden prosentin tuntumassa, mikä on huomattavasti vähemmän kuin Kidō senshi Gundam Seedillä, jonka katsojaluvut olivat 4–5 %:n luokkaa. Erityisesti lapsikatsojien (4–12-vuotiaat), joille sarja oli erityisesti tarkoitettu, keskuudessa katsojaluvut ovat olleet jatkuvasti heikkoja, jopa niin alhaisia, ettei niitä ole voitu mitata. Toiseen, Asemu-osaan ja kolmanteen, Kio-osaan siirryttäessäkään lapsikatsojien määrä ei noussut toivotusti. Pienoismallimyyntikään ei ole vastannut sarjan alkua edeltäneitä odotuksia ja hyvää aloitusta, vaan huhut ovat kertoneet heikosta tuloksesta.. 10. helmikuuta 2012 julkaistu ensimmäinen blu-ray-erikoisensipainos myi alussa 1991 kopiota, ja maaliskuuhun asti paketteja oli mennyt kaupaksi yhteensä 2300 kappaletta, mikä ei aiempien Gundam-teosten videomyyntiin verrattuna ole erityisen hyvä tulos.


title: Kidō senshi Gundam Age

text: Sijoittajien keskuudessa taas sarjan lisensointi on sujunut hyvin, ja tällä on joidenkin analyysien mukaan ollut kohottava vaikutus Sōtsūn osakekurssiin.. Sarja oli myös suosittu muualla Aasiassa, jossa sitä näytetään samanaikaisesti Japanin kanssa 29 maassa. Sarjaan pohjautuvia pienoismalleja on myös kaupan 10 maassa Kiina mukaan lukien, tammikuussa 2012 sarjan kokonaiskatsojamäärä rikkoi 6,4 miljoonan katsojan rajan, ja myyntiluvutkin ovat rikkoneet niille asetetut tavoitteet.


title: Kidō senshi Gundam Age

text: Kazunori Ueno, Bandain pääjohtaja, on julkisuudessa rauhoitellut sarjan heikosta menestyksestä huolestuneita. Uenon rauhallisuuden on arveltu johtuvan siitä, että Gundam-oheistuoteteollisuus kokonaisuutena on hyvällä tolalla, vaikka sen johtavana brandinä on nyt pikemminkin Kidō senshi Gundam UC. Ueno on mukaan vie aikansa, että uusi sarja löytää katsojansa, ja että aiempien Gundam-teosten perusteella voi odottaa, että vie noin puoli vuotta, ennen kuin katsojat ottavat uuden sarjan ja sen maailman omakseen. Kuitenkin hän uskoo, että kerran sarjaan ihastuneet pysyvät mukana pitkään.


title: Kidō senshi Gundam Age

text: Sarjan kerronta etenee kolmessa sukupolvessa, ja tarinan osat on jaoteltu päähahmon mukaan ”Flit-osaksi”, ”Asemu-osaksi”, ”Kio-osaksi” ja ”Kolmen sukupolven osaksi”.


title: Kidō senshi Gundam Age

text: Aiemmissa Gundam-teoksissa on pääasiallisesti käsitelty vastakkain olevia ihmisryhmittymiä, joiden ideologiat ovat olleet vastakkaisia, mutta Gundam Agen Flit-osan tarina alkaa tilanteesta, jossa vihollisen todellisesta luonteesta ei ole varmuutta. Viholliset ovat todellisuudessa 150 vuotta ennen tarinan alkua Marsiin lähteneiden siirtokuntalaisten jälkeläisiä, hylätty kansa, mutta katsojat saavat tietää tämän vasta ensimmäisen osan lopulla, mihin asti päähahmot uskovat hallituksen propagandan vuoksi vihollisten olevan avaruusolentoja. Sekä päähenkilö Flit että emoaluksen kapteeni Grodek ovat menettäneet perheenjäseniään iskuissa, ja muut hahmot varoittavat heitä koston mielettömyydestä, mutta kumpikin jatkaa taistelua varmistaakseen, etteivät muut joutuisi kokeaan heidän kohtaloaan. Samalla he onnistuvat vakuuttamaan myös eri mieltä olevat vastustamaan yhteistä vihollista. Suunnitelmista ja sarjan rakenteesta vastaava Hino kuitenkin varoittaa, ettei heidän ratkaisunsa välttämättä ole oikea, ja kun vihollisen todellinen olemus ensimmäisen osion lopussa paljastuu, koston järkevyys asettuu jälleen kyseenalaiseksi.


title: Kidō senshi Gundam Age

text: Tarinan näyttämönä on Maapallon ympäristö vuosisatojen päässä siitä, kun ihmiskunta on laajentunut asumaan avaruuteen. Ihmisten avaruuden herruudesta keskenään käymien lukuisten sotien jälkeen rauhan luultiin viimein Maan liittovaltion perustamisen myötä saapuneen, mutta sodatonta aikaa kesti vain hetken.


title: Kidō senshi Gundam Age

text: Vuonna A.G. 101 UE, tuntematon vihollinen hyökkäsi yllättäen maanpiiriin ja tuhosi avaruussiirtokunta "Angel"in. Tämän ”enkelin lankeemuspäivän” jälkeen UE:n hyökkäykset ihmiskuntaa kohtaan jatkuivat lakkaamatta.


title: Kidō senshi Gundam Age

text: Sarja alkaa siitä, kun seitsenvuotiaan Flit Asunon, jonka kotisiirtokunnan kimppuun UE on hyökännyt, kuolemaisillaan oleva äiti luovuttaa tälle ”Age-laitteen”. Sen jälkeen tarina kuvaa Flitin, hänen poikansa Asemun ja pojanpoikansa Kion sekä ”pelastajaksi” kutsutun Gundam-robotin satavuotista taistelua UE:ta vastaan.


title: Kidō senshi Gundam Age

text: On vuosi A.G. 115. 14-vuotiaaksi kasvanut Flit Asuno on rakentanut liittovaltion ja Age-laitteen avustuksella legendaarisen pelastajan mukaan nimetyn ”Gundam Age-1” - mobile suitin. Kun UE hyökkää Nora-siirtokuntaan, jossa Flit asuu, hän joutuu itse taistelemaan heitä vastaan Age-1:llä. Nora tuhoutuu hyökkäyksessä, mutta tapaamansa Yurin L’Cielin avustuksella ajamaan UE-joukot pois, ja siirtokunnan asukkaatkin onnistuvat pakenemaan komentaja Hendrick Bruzarin uhrattua itsensä. Siirtokunnan apulaiskomentaja, Grodek Ainoa, ei luota korruptoituneeseen Liittovaltion hallintoon, vaan hankkii kaaoksessa komentoonsa avaruusalus Divan petoksella kostaakseen itse UE:lle. Sattumalta tapahtumat todistava Flitin lapsuudenystävä Emily Amonde, hänen ystävänsä Dique Gunhale ja MS-pilotti Largan Drace nousevat myös Divaan ja pakenevat Norasta.


title: Kidō senshi Gundam Age

text: Diva kyydissä olevine pakolaisineen suuntaa koti Fardainin avaruussiirtokuntaa huoltoa varten. Flit kohtaa uuden kilpakumppanin, Woolf Enneaclen, ja arvoituksellisen Desil Galette -pojan, joka ohjaa Gundamia häntäkin taitavammin, ja nähdään, miten kokematon pilotti Flit vielä on. Fardainissa Flit tapaa Iwark Briarin, joka kertoo, miten kaksi valtioryhmittymää, Euba ja Zalam, taistelevat Fardainin herruudesta kykenemättä luopumaan vanhoista kaunoistaan. Flit kritisoi koston kierteeseen juuttuneita ryhmiä, mutta Zalamin johtaja Don Boyage vastaa, että Flit ja Grodek myös taistelevat kostaakseen. Lopulta kuitenkin Don Boyage ja Euban johtaja Ract Elfamel vannovat solmivansa aselevon taistellakseen yhteistä vihollista, UE:ta vastaan. Diva saa salassa kasvatettua iskuvoimaansa, ja sen miehistö yhteistuumiin karkaa Liittovaltion määräysvallasta. Heti tämän jälkeen Don Boyage ja useat Zalamin sotilaista kaatuvat UE:n hyökkäyksessä. Taistelussa Flit tuntee Desilin taistelevan UE:n joukoissa.


title: Kidō senshi Gundam Age

text: Flit suuntaa kohti Minsryn avaruussirtokuntaa, jossa hän saa tuekseen pohatta Alzack Birmingsin. Lisäksi vielä Madornan pajan Mukured Madorna vahvistaa Divaa. Flit kohtaa Birmingsin kartanossa jälleen Yurinin, ja kohtaamisen vuoksi Flit on entistäkin päättäväisempi taistelemaan UE:ta vastaan. Minsrystä poistuessaan Diva kohtaa Stoller Guavaranin johtamat Liittovaltion joukot, joiden tehtävänä on ottaa Diva haltuunsa. Joukot taistelevat kuitenkin yhdessä hyökkäävää UE:ta vastaan, ja kiitoksena Liittovaltion joukot päästävät Divan jatkamaan matkaansa.


title: Kidō senshi Gundam Age

text: Grodek ymmärtää, että UE:n tukikohta on Ambat-avaruuslinnoituksessa, ja juuri kun linnoituksen herruudesta käytävä taistelu alkaa, Flit huomaa, että hänellä on samoja ”X-rounder”-voimia kuin Desilillä ja Yurinilläkin. Fardainissa Flitille tappion kokenut Desil kaappaa Yurinin, vahvistaa omia taistelukykyjään kytkemällä tytön osaksi UE:n sotakonetta, ja iskee jälleen Flitin kimppuun. Desil kukistuu jälleen Flitin X-rounder-voimien edessä, mutta Yurin kuolee suojellessaa Flitiä Desilin hyökkäykseltä. Flit ja Grodek tapaavat lopulta Ambatin komentokeskuksessa, missä he kuulevat linnoituksen komentaja Gerra Zoilta, että UE koostuu todellisuudessa Vagan-nimisistä ihmisistä, jotka ovat Marsiin lähettettyjen siirtokuntalaisten jälkeläisistä. Flit ei kykene lopulta vetämään aseen liipasimesta tähdätessään Zoita, mutta Grodek surmaa tämän ampumalla.


title: Kidō senshi Gundam Age

text: Ambatin valloitus onnistuu, mutta omapäisten toimiensa johdosta Grodek pidätetään ja tuomitaan vankilaan, ja Liittovaltio pimittää suuren osan todellisista tapahtumista.


title: Kidō senshi Gundam Age

text: On vuosi A.G. 140. Nykyisin ”Operaatio Lepakonkarkotukseksi” nimetystä Ampatin puhdistusoperaation onnistumisesta on 25 vuotta, mutta Marsista käsin toimivien vaganien ja Maan asukkaiden välinen sota jatkuu yhä. Flitistä on tullut Liittovaltion armeijan ylipäällikkö. Flitin poika Asemu Asuno opiskelee koulussa Tordian avaruussiirtokunnassa, mutta kaikki muuttuu, kun hän saa 17-vuotispäivänään isältään Age-laitteen. Eräänä päivänä Asemun kouluun siirtyy vaganien vakooja Zeheart Galette. Samaan aikaan vaganit hyökkäävät Tordiaan. Asemu nousee isänsä siirtokuntaan kätkemään Gundam Age-1:een ja onnistuu vaivoin kukistamaan hyökkääjät, mutta Zeheart näkee tilanteen piilosta. Zeheart liittyy mobile suit -kerhoon, jota Asemukin käy, ja vähitellen tutustuu tähän ja koulun idoliin, Romary Stoneen.


title: Kidō senshi Gundam Age

text: Puolitoista vuotta sen jälkeen, kun Zeheart siirtyy kouluun, Asemu ja kumppanit valmistuvat koulusta. Kesken valmistujaisjuhlan sotilaspoliisit ilmaantuvat pidättääkseen Zeheartin vakoojana, mutta Asemun ja vaganien agentti Daz Rodeninn toimien johdosta Zeheart onnistuu pakenemaan. Seuraavassa taistelussa Asemulle ja Romarylle selviää, että Zeheart todella on vagan.


title: Kidō senshi Gundam Age

text: Asemu ja Romary liittyvät valmistumisen jälkeen liittovaltion armeijaan, ja heidät sijoitetaan sota-alus Divalle. Asemu saa uusia tovereita, kuten pilotti Arisa Gunhalen ja lentueen päällikkö Woolf Enneaclen. Asemun ohjattavaksi annetaan uusi ”Gundam Age-2” -MS. Zeheart puolestaan palaa vaganien luokse, ja vaganien johtaja Fezarl Ezelcant nimittää tämän Maan-valloitusarmeijan päälliköksi. Diva onnistuu pääsemään Liittovaltion armeijan päämaja Big Ringiin huolimatta siitä, että Zeheart hyökkää aluksen kimppuun uudella Zeydra- mobile suitillaan. Asemu osallistuu päämajassa pilottitestiin, jossa selviää, ettei hänellä ole X-rounder-kykyjä. Asemu masentuu pahasti, minkä vuoksi Woolf vie hänet tuttavansa Madornan pajalle. Zeheartin johtamat vaganit hyökkäävät Big Ringiä vastaan, mutta Asem ja Flit Age-1:ssään pelastavat päivän. Seuraa monia tapahtumia, kuten Divan entisen päällikön, Grodek Ainoan kuoleman ja Desil Galetten uusi hyökkäys. Asemun välit isäänsä huononevat isän kylmän asenteen ja Solon Cityä koskevien erimielisyyksien vuoksi. Asemu rikkoo toistuvasti käskyjä mm. käyttämällä luvatta ”Mu-szell”-laitetta, joka antaa käyttäjälleen X-rounderin kaltaiset voimat. Asemu saa kuitenkin uuden koneen, Age-2:n Double Bullet -muodon, ja Magicians 8 -erikoisjoukkojen hyökätessä Woolf onnistuu vakuuttamaan Asemun siitä, että hänestä voi tulla omanlaisensa superpilotti ilman X-rounder-kykyjäkin.


title: Kidō senshi Gundam Age

text: Zeheart taas saa Ezelcantilta uusia määräyksiä ja komentoonsa suuren joukon liikkuva avaruuslinnake Downes keskipisteenään. Zeheartin tehtävänä on hyökätä siirtokunta Notrumin kimppuun. Liittokunta vastaa lähettämällä paikalle suuren armeijan ja valmistautumalla käyttämään superasettaan fotonirengassädettä. Ankaran kamppailun tuloksena Asemu onnistuu surmaamaan Desilin, mutta voiton hintana on komentaja Woolfin henki. Flit nousee myös itse Age-1:een tajutessaan, että vihollinen pyrkii valloittamaan Nostrumin. Lopputuloksena vaganit kokevat pahan tappion – Daz ja koko Magicians 8 kuolevat, ja Downeskin kärsii suuria vaurioita. Linnoitus uhkaa syöksyä maahan ohjauskykynsä menettäneenä. Keskenään taistelevat Asemu ja Zeheart tekevät väliaikaisrauhan pysäyttääkseen Downesin ja onnistuvat räjäyttämään sen sisältäpäin. Taistelun loputtua Diva ja Asemu palaavat Maahan.


title: Kidō senshi Gundam Age

text: Vuosi Nostrumin taistelun jälkeen, vuonna A.G. 142 Liittovaltion pääkaupunki Bruciassa pidettävässä muistojuhlaan kohdistuu vaganien henkiinjääneiden isku. Iskun päämääränä on Liittovaltion pääministeri Froi Olfenoan murha. Flit paljastaa kansakunnan edessä, että Olfenoa on todellisuudessa vaganien kätyri, kun taas Asemu kukistaa Medel Zantin johtamat vaganien joukot ja vangitsee Olfenoan. Flit uudistaa tapauksen jälkeen Liittovaltion ja sen armeijan johdon puhdistamalla sen vaganien apureista. Kolme vuotta tapauksen jälkeen Asemu menee naimisiin Romaryn kanssa.


title: Kidō senshi Gundam Age

text: Vuonna A.G. 151 syntyy Asemun ja Romaryn poika, Kio Asuno. Nähtyään vastasyntyneen poikansa Asemu lähtee viimeiselle tehtävälleen, jonka aikana hän katoaa jäljettömiin.


title: Kidō senshi Gundam Age

text: Siirrytään vuoteen A.G. 164, jolloin 13-vuotiaaksi varttunut Kio elää Olivernotesin kaupungissa lapsuudentoverinsa Wendy Heartsin. Yllättäen kaupunkiin kuitenkin hyökkäävät vaganien mobile suitit. Vaganien johtaja Fezarl Ezelcant julistaa sodan Maalle, ja Maahan soluttautuneet vagan-joukot aloittavat iskut kaikkialla maailmassa. Kio nousee isoisänsä Flitin käynnistämään Gundam Age-3:een ja taistelee Zeheart Galetten johtamaa joukkoa vastaan. Flit käskee Divankin ryhtyä vastaiskuun, mutta tukikohdan komentaja Andy Drames, joka ei pidä Flitistä, määrää aluksen komentajaksi tuoreen upseeri Natora Einuksen ja täyttää muutkin miehistöpaikat ongelmalapsilla. Taistelun jälkeen Kio ja Seric Abiksen Abis-lentue liittyvät Divan matkaan ja suuntaavat kohti Rostroulanin kaupunkia, josta on tullut uusi Liittovaltion armeijan päämaja Big Ringin tuhouduttua.


title: Kidō senshi Gundam Age

text: Kio tapaa aluksella ensiapujoukoissa toimivan tätinsä Yunoa Asunon sekä mekaanikko Wootbit Gunhalen ja saa tietää myös Wendyn olevan aluksella. Matkan varrella Vaganien eliittiyksikkö Phantom 3 hyökkää alukesen kimppuun, mutta Kio kukistaa heidät Age-3:n uudella ”Fortress”-muodolla. Kun Diva viimein saapuu Rosroulaniin käy ilmi, että tukikohta on jo vaganien maahanlaskujoukkojen hyökkäyksen kohteena. Kio joutuu ajamaan takaa viholliselle tietoja vuotanutta Divan pilotti Shanalua Mullenia, joka lopulta kaatuu suojellessaan Kioa vihollistulelta. Zeheart tovereineen yrittää tuhota tukikohdan plasmahiukkaspommeilla, mutta kaikki pommit onnistutaan löytämään ajoissa, osin Kion X-rounder-kykyjen ansiosta. Diva suuntaa taistelun jälkeen kohti avaruutta, jossa Zeheartin joukkoihin liitetään uusi upseeri, Fram Nara.


title: Kidō senshi Gundam Age

text: Divan päämääränä on Kuussa sijaitseva Luna Base -tukikohta, mutta matalla sinne alus törmää kapteeni Ashin johtamiin Bisidian-avaruusrosvoihin. Vaganienkin ilmaannuttua paikalle seuraa taistelu, jonka jälkeen Kio saa kuulla Flitiltä Ashin olevan todellisuudessa hänen isänsä Asemu. Kiolle jää kuitenkin epäilyksensä siitä, onko isoisä, joka kieltäytyy hyväksymästä poikansa toimia, mielipiteineen oikeassa. Asemun Kiolle jättämästä viestikapselista miehistö saa tietää ”kirotun aarteen”, Exa-DB:n olemassaolosta. Diva joutuu kuitenkin Zeheartin ja Zanald Beihartin yllätyshyökkäyksen kohteeksi, ja vaikka Kio puolustaa alusta Age-3:n uudella Orbital-muodolla, jää hän Zanaldin vangiksi. Flit yrittää pelastaa Kion Age-1:llä ja Kio onnistuukin hetkellisesti pääsemään karkuun, mutta kun Flit puolestaan joutuu pulaan, saadaan Kio uudelleen kiinni tämän yrittäessä pelastaa isoisäänsä. Kio viedään vaganien päämajaan, Toiseen Kuuhun. Flit joutuu vastahakoisesti jättämään Kion pelastamisen Asemun harteille.


title: Kidō senshi Gundam Age

text: Toisessa Kuussa vangittu Kio kuulee Ezelcantilta vaganien tilanteesta ja tapaa Marsin lähistöllä vaikuttavasta tappavasta taudista, Mars-säteistä, kärsivät sisarukset Deen ja Lu Anonin. Tapahtumat saavat Kion epäilemään ennakkokäsityksiään vaganeista. Kio ja sisarukset ystävystyvät, ja Kio luovuttaa vaganeille Age-3:n tunnistusavaimen vastineeksi lääkkestä, joka lievittää Lun sairauden oireita. Kion sisarusten kanssa viettämille päiville koittaa loppu, kun Asemu pelastaa tämän vaganien käsistä. Samalla Lunkin voimat ehtyvät. Kion pakoreitin tiellä on kuitenkin Ezelcant, joka ohjaa Exa-DB:n ja Gundam Age-3:n tietojen pohjalta luotua Gundam Legilis - mobile suitia. Kun Zanaldin johtamat lisäjoukot ja merirosvot taistelevat, Ezelcant kertoo Kiolle Eden-projektin todellisen päämäärän. Age-3 kärsii vakavia vaurioita Legiliksen villeistä hyökkäyksistä, mutta merirosvot onnistuvat hämäämään vihollista valeasteroideilla, jotka he uhkaavat ohjata päin Toista Kuuta, ja Kio kumppaneineen pääsee pakenemaan Maahan. Osion lopulla nähdään, miten Deen on liittynyt vaganien armeijaan vapaaehtoisesti.


title: Kidō senshi Gundam Age

text: On kulunut kuukausi siitä, kun Kio palasi Maahan. Kio tapaa jälleen perheensä ja Wendyn pitkästä aikaa, mutta vaikka hän kertoo isälleen ja isoisälleen Marsin tapahtumista, ei Flit muuta mieltään sen suhteen, että vaganit on tuhottava. Asemu puolestaan toteaa taistelevansa eri tavalla kuin isänsä. Pian Liittovaltion armeijan komentaja Frederick Algreus käynnistää operaation vaganien käsiin joutuneen kuutukikohdan takaisinvaltaamiseksi. Kio saa käyttöönsä pahasti vaurioituneen Age-3:n pohjalta kehitellyn Gundam Age-FX - mobile suitin, ja hän päättää sen avulla taistella pelastakseen mahdollisimman monen niin Liittovaltion kansalaisen kuin vaganinkin hengen.


title: Kidō senshi Gundam Age

text: Age-FX:llä Kio päihittää lukuisia vihollisia tappamatta heitä. Myös Asemu ja Bisidian-rosvot liittyvät taisteluun, ja vaganit taas saavat lisävoimia Zeheartista ja Framista, joka on alkanut arvostaa Zeheartia. Kio ja Asemu yrittävät suostutella heidät luopumaan taistelusta puhumalla, mutta Fram ja Zeheart eivät ota heidä puheitaan lainkaan kuullakseen. Vaganien puolella taistelee myös petturiksi ryhtynyt Liittovaltion ässäpilotti Girard Spriggan. Girard oli menettänyt uskonsa Liittovaltioon hänen rakastettunsa kuollessa onnettomuudessa, ja hänen nimensäkin oli peräisin kuolleelta miesystävältä. Kio yrittää puhua Girardinkin ympäri, mutta turhaan. Kun Flit tulee apuun vahvistetulla Age-1:llä taistelukentän X-rounderien yli-inhimilliset kyvyt aiheuttavat resonanssi-ilmiön. Girardin X-rounder-kyvyt karkaavat hänen hallinnastaan, ja hän alkaa hyökätä valikoimatta niin liittolaistensa kuin vihollistensakin kimppuun. Algreus antaa käskyn plasmasukeltajaohjuksen, voimakkaa joukkotuhoaseen, käytöstä, mutta Seric, joka tajuaa käskyyn piilotetun sanoman, onnistuu tunkeutumaan ryhmineen tukikohtaan ja saa sen puolustusjoukot suostuteltua antautumaan. Lopulta Flit surmaa Girardin, ja Luna Basen taistelu päättyy. Taistelun aikana Ezelcant oli kuitenkin kuljettanut Toisen Kuun Maan lähettyville.


title: Kidō senshi Gundam Age

text: Algreus asettaa Liittovaltion seuraavaksi kohteeksi vaganien avaruuslinnoitus La Gramiksen, ja reservistä armeijaan palanneesta Flitistä tulee operaation johtaja. Samalla vaganien tuhoon pyrkivän Flitin ja sovintoa haluavan Kion välinen kuilu syvenee. Toiseen Kuuhun palannut Zeheart taas vaatii Ezelcantilta vastauksia projekti Edenin suhteen, ja kuulee paitsi totuuden Ezelcantilta, saa myös käyttöönsä Gundam Legiliksen. Ensimmäisellä lennollaan hän kuitenkin törmää Exa-DB:tä suojelevaan jättiläis- mobile suitiin, Sidiin. Zeheart joutuu ankaraan taisteluun Sidin kanssa ja yhdistää hetkellisesti voimalle paikalle saapuneen Asemun, joka on ymmärtänyt Sidin ja Exa-DB:n olevan lähellä, kanssa. Lopulta Zeheart onnistuu vapauttamaan Legiliksen piilotetut voimat ja tuhoamaan Sidin, mutta Baronchen tykit tuhoavat asteroidin, jossa Exa-DB on. Tämä päättää taistelun Exa-DB:stä, vaikka lopuksi nähdäänkin, että Sid on onnistunut suojelemaan Exa-DB:n ydintä.


title: Kidō senshi Gundam Age

text: Algreus ja Zeheart pitävät kumpikin joukoilleen puheen, ja Liittovaltion ja vaganien välinen viimeinen taistelu alkaa. Age-FX lähtee taisteluun uudella ”FX-burst”-kyvyllä varustettuna, mutta Kio ei periaatteesta suostu käyttämään sitä. Liittovaltion joukot kokevat vakavan takaiskun, kun suurio osa aluksista tuhotaan La Gramiksen Digmazenon-tykillä, jonka tulilinjalle alukset on houkutuslaivastolla ajettu. Deen ja Phantom 3:n viimeinen eloonjäänyt Godom Tyneham liittyvät myös taisteluun. Zanald punoo juonia Zeheartia vastaan, ja taisteluu muuttuu yhä kaoottisemmaksi. Seric onnistuu kukistamaan Godomin Guldorin-sotakoneen ymmärrettyään, mikä sen heikko kohta on. Hänen oma mobile suitinsa kuitenkin vaurioituu pahoin, ja se jumiutuu kiinni vaganien sotalaivaan. Sericin ymmärrettyä, että pako on mahdottomuus, hän kehottaa Divaa laukaisemaan fotonitykkinsä ja haihtuu vaganien aluksen mukana. Kio ja Deen tapaavat toisensa jälleen taistelun tuoksinassa ja vaihtavat ajatuksiaan tulevaisuudesta, mutta Deen kuolee lopulta Zanaldin ampumana. Raivostunut Kio käynnistää FX-burst-tilan ja päihittää Zanaldin. Zeheart taas koettaa epätoivon vimmalla toteuttaa Ezelcantin Eden-projektin ja päättää siksi yhdistä Toisen kuun ja La Gramiksen sekä laukaista Digmazenon-tykin uudelleen, vaikka se tarkoittaisikin omien joukkojen uhraamista samalla. Lisäksi hän määrää Framin houkuttelemaan Gundamit tulilinjalle. Flit kuitenkin aavistaa X-rounder-kykyjensä ansiosta suunnitelman, lähtee itse Age-1:llä taistelukentälle ja käskee Divan miehistön evakuoitua. Digmazenonin lauetessa ja sitä edeltävinä hetkinä kuolevat niin Leil, Fram, Zanald, Obright kuin Jonathankin. Diva tuhoutuu myös sädeaseen osuessa siihen. Kun Zeheart huomaa Gundamien selvinneen, hän lähtee itse taistelukentälle Legiliksellä, mutta Asemu kukistaa hänet kaksintaistelussa. Zeheart ja Asemu onnistuvat vaihtamaan muutaman viimeisen sanan ennen kuin Zeheart kuolee Legiliksen räjähtäessä.


title: Kidō senshi Gundam Age

text: Kuultuaan Zeheartin kuolemasta La Gramiksen komentaja Falk Ocramud käskee viimeisenä ässänä hihassa Ezelcantin kloonin, Zera Ginsin osallistua taisteluun Vagan Gear - mobile suitilla. Flit, Asemu ja Kio taistelevat sitä vastaan yhdessä, mutta silloin taistelukentälle saapuu yllättäen Sid, joka yrittää ottaa haltuunsa Vagan Gearin. Zera kääntää kuitenkin tilanteen päälaelleen ottamalla haltuunsa Sidin, ja La Gramis alkaa tuhoutua kärsittyään tilanteen seurauksena. Kärsimiensä vahinkojen vuoksi se ei voi myöskään irtaantua Toisesta kuusta. Flit huomaa tilaisuuden koittaneen ja päättää tuhota Toisen kuun plasmasukeltajaohjuksella. Kio kuitenkin yrittää epätoivoisesti puhua Flitin ympäri. Flit näkee näyssä Yurinin hengen, ja pystyy viimeinkin antamaan anteeksi vaganeille. Flit pitää radiolla sotiville osapuolille puheen, jossa hän pyytää kaikkia auttamaan Toisen kuun pelastamisessa. Kummankin puolen sotilaat ryhtyvät auttamaan pelastustoimissa, ja Ocramund pyytää Liittovaltion apua nyt kummankin puolen viholliseksi muuttuneen Vagan Gearin pysäyttämisessä. Kio onnistuu hurjalla hyökkäyksellä tuhoamaan Vagan Gearin ja jopa pelastamaan sen pilotin.


title: Kidō senshi Gundam Age

text: 37 vuotta taistelun jälkeen onnistutaan Exa-DB:n ja AGE-järjestelmän avulla kehittämään ”Everse-järjestelmä”, joka estää ihmisiä sairastumasta Mars-sädetautiin ja tekee Marsista turvallisen paikan ihmisille elää. On kulunut tasan sata vuotta vaganien ensihyökkäyksestä, ja Asemu ja Kio tulevat kertomaan rauhan saapuneen maailmaan lopulta pelastajaksi tulleen Flitin pronssipatsaalle.


title: Kidō senshi Gundam Age

text: Sarjan ensimmäinen osio tapahtuu vuonna A.G. 115. Ensimmäisen osion päähenkilö Flit taistelee sotilastuttaviensa kanssa sota-alus Diva tukikohtanaan, mutta aluksen kapteeni Grodekin omapäisten ratkaisujen vuoksi he irtaantuvat Liittovaltion armeijasta ja päätyvät pettureiksi. Lopulta he hyökkäävät entisten Zalam- ja Euba-valtioiden kannattajien kanssa UE:n päämajaan. UE-vihollisryhmittymän todelliset kasvot paljastuvat ensimmäisen osan lopulla.


title: Kidō senshi Gundam Age

text: Toinen osa alkaa vuodesta A.G. 140 ja kuvaa aluksi päähenkilö Asemun elämää koulussa. Tämän jälkeen sarjassa hypätään vuosi eteenpäin, jolloin Asemu taistelee Divan miehistön jäsenenä. Ensimmäisessä osassa UE:ksi kutsuttua vihollisjoukkoa sanotaan nyt vaganeiksi, ja sarjassa näytetään tapahtumia myös heidän näkökulmastaan.Kolmas osa alkaa vuodesta A.G. 164.


title: Kidō senshi Gundam Age

text:
Sarjassa pyrittiin luomaan selvä ero eri sukupolvien aseistuksen välille. Sarjan tekijät pyrkivät pitämään myös huolen siitä, ettei koneiden kyvyissä ja niiden kuvauksessa tapahtuisi huomattavaa inflaatiota sukupolvien vaihtuessa.
Joka sukupolven pääkoneita. Niihin kuuluu ”Age-järjestelmä”, joka jäljittelee eliöiden evoluutiota ja rakentaa automaattisesti uusia aseita sotakoneille. Age-robotit voivat käyttää puvuiksi kutsuttuja varusteita, jotka muuttavat niiden taisteluominaisuuksia.


title: SimCity (vuoden 2013 videopeli)

text: SimCity (tunnetaan myös nimellä SimCity 5 tai SimCity 2013) on Maxisin kehittämä "SimCity" -pelisarjaan kuuluva kaupunginrakennuspeli, jonka Electronic Arts julkaisi Microsoft Windowsille Pohjois-Amerikassa 5. maaliskuuta 2013 ja Euroopassa 7. maaliskuuta 2013. OS X:lle SimCity julkaistiin 29. elokuuta 2013.


title: SimCity (vuoden 2013 videopeli)

text: "SimCityn" julkaisu tuomittiin laajasti epäonnistuneeksi. Peliä pelatakseen pelaajan oli kirjauduttava Electronic Artsin palvelimille, mutta palvelinongelmien vuoksi monet pelaajat eivät lainkaan päässeet pelaamaan ostamaansa peliä.


title: Hardwell

text: Robbert van de Corput (s. 7. tammikuuta 1988 Breda, Alankomaat), taiteilijanimeltään Hardwell, on alankomaalainen house/elektro tuottaja ja DJ. Hänen tunnetuimpiaan kappaleitaan ovat "Zero 76", "Apollo", "Spaceman", "Calavera", "Encoded" ja "Young Again".


title: Hardwell

text:
Hardwell on valittu parhaaksi DJ:ksi DJ Mag-lehden äänestyksessä vuosina 2013 ja 2014. Vuonna 2015 hän sijoittui listalla toiseksi. Molempina vuosina 2016 ja 2017 Hardwell on tippunut yhden sijan alaspäin, eli hän on nykyään sijalla neljä.2013
2014
2016
2017


title: Sapotillakasvit

text: Sapotillakasvit eli sapotillapuukasvit ("Sapotaceae") on kasviheimo lahkossa "Ericales". Heimoon kuuluu noin 1100 kasvilajia, jotka jaetaan lähteestä riippuen 53–58 sukuun. Heimon lajit ovat lähinnä trooppisten alueiden puita. Monet lajit ovat ravintokasveina viljeltyjä hedelmäpuita.


title: Sapotillakasvit

text: Sapotillakasvit ovat monivuotisia puuvartisia kasveja. Useimmat lajit tuottavat lateksimaista maitiaisnestettä. Lehdet ovat yleensä asettuneet kierteisesti tai vuorottaisesti, joillakin lajeilla tosin vastakkaisesti. Ne ovat muodoltaan soikeat tai suikeat ja ehytlaitaiset. Kukat ovat yleensä pienissä ryhmissä lehtihangoissa. Ne voivat olla yksi- tai kaksineuvoisia. Verhiö koostuu joko yhdestä 4–6 verholehden kiehkurasta, tai kahdesta 2–4 verholehden kiehkurasta. Terälehtiä on usein enemmän kuin verholehtiä, jopa kaksinkertainen määrä. Heteet ovat asettuneet terälehtiin nähden vastakkain ja niitä on yhtä monta kuin terälehtiä. Hedelmä on tyypiltään marja tai luumarja. Siementen lukumäärä vaihtelee.


title: Sapotillakasvit

text: Sapotillapuukasvit jaetaan kolmeen alaheimoon:


title: Sapotillakasvit

text: Alaheimossa on vain suku "Sarcosperma", jonka kuusi lajia kasvaa Kaakkois-Aasiassa. Kasvien lehdet ovat korvakkeelliset. Kukintolapakko on hyvin kehittynyt, itse asiassa se on surkastunut haara. Kukassa on toimivien heteiden lisäksi lyhyitä, leveitä ja suomumaisia joutoheteitä. Kehrä puuttuu. Yksi tai kaksi yhteen kasvanutta emilehteä muodostaa sikiäimen, jonka päässä on tukeva vartalo. Siemenet ovat pyöreitä ja vailla ravintovarastoa eli endospermiä.


title: Sapotillakasvit

text: Alaheimo koostuu 27 suvusta ja 543 lajista, joiden levinneisyys on pantrooppinen. Lehdet ovat korvakkeelliset tai korvakkeettomat. Suurimmat suvut ovat "Palaquium" (120 lajia), mahuapuut ("Madhuca", 110 lajia), sapotillapuut ("Manilkara", 80 lajia), marmulanot ("Sideroxylum", 75 lajia) ja baulapuut ("Mimusops", 50 lajia).


title: Sapotillakasvit

text: Alaheimo käsittää 25 sukua ja 550 lajia kaikkialla tropiikissa. Lehdet ovat korvakkeettomat. Heteet sijaitsevat tavallisesti korkealla teriötorvessa, ja toisinaan kukassa on myös joutoheteitä. Vartalossa on useita erillisiä luottipintoja. Siemenessä on runsas endospermi tai se puuttuu kokonaan. Sirkkalehdet ovat kookkaita, kasvulehtimäisiä. Runsaslajisimmat suvut ovat poutapuut ("Pouteria", lajiluku mahdollisesti 235), "Planchonella" (110 lajia), tähtiomenat ("Chrysophyllum", 80 lajia), "Pleioluma" (noin 40 lajia) ja balatapuut ("Micropholis", 38 lajia).


title: Sapotillakasvit

text: Sapotillakasveja tavataan kaikkialla maailman trooppisilla alueilla.


title: Sapotillakasvit

text: Useat lajit tuottavat syötäviä hedelmiä, kuten lukuma ("Pouteria lucuma"), sapotillapuu ("Manilkara zapota") ja "Synsepalum dulcificum". Voipuun ("Vitellaria paradoxa") siemenistä saadaan karitevoita, jota käytetään raaka-aineena kosmetiikkatuotteissa. Lisäksi "Palaquium"-suvun lajien maitiaisnesteestä on tehty guttaperkkaa.


title: Utau

text: Utau (usein muodossa UTAU) eli Utauloid on Vocaloidin kaltainen laulusyntetisaattoriohjelmisto, johon syötetään laulun sanat ja melodia. Utau eroaa kaupallisesta vocaloidista siten, että se on ilmainen shareware-ohjelmisto. Sitä myös pidetään usein Vocaloidia teknisesti huonompilaatuisena. Kuten Vocaloidissakin, Utaulle on useita eri äänipankkeja joita myös tavallisesti itsessään kutsutaan nimillä Utau ja Utauloid, ja joilla on usein myös visuaalinen avatar. Ne eivät ole virallisia, vaan yleensä ohjelmiston fanien tekemiä.


title: Utau

text: Ensimmäinen Utau, Uta Utane (), toiselta nimeltään Defoko, ilmestyi vuonna 2008.


title: Utau

text: Ohjelmisto on erittäin suosittu Japanissa, vaikkakin sen suosion uskotaan perustuvan pitkälti paremmin tunnetun vanhemman Vocaloidin suosioon. Nykyisellään lukuisat lähinnä japanilaiset musiikintuottajat käyttävät Utauta kappaleissaan.


title: Issa Bagayogo

text: Issa Bagayogo (1961 – 10. lokakuuta 2016) oli malilainen laulaja ja soittaja pääsoittimenaan kuusikielinen ngoni. Hän levytti albumeita Six Degrees Recordsille. Hän yhdisti musiikissaan paikallisia akustisia traditioita rock-, funk-, dub- ja electronica-vaikutteisiin. Bagayogo syntyi 15-lapsiseen maanviljelijäperheeseen, jonka isällä oli neljä vaimoa.


title: Andy Bey

text: Andy Bey (s. 1939 Newark, New Jersey) on yhdysvaltalainen jazzlaulaja ja -pianisti. Hän aloitti julkisen esiintymisen 8-vuotiaana ja levytti ensimmäisen sooloalbuminsa 13-vuotiaana. 17-vuotiaana hän perusti sisarustensa Salome ja Geraldine Beyn kanssa kokoonpanon, joka julkaisi kolme albumia ja teki 16 kuukautta kestäneen Euroopan-kiertueen. Kokoonpano hajosi vuonna 1967. Bey teki 1960–1970-luvuilla yhteistyötä Max Roachin, Duke Pearsonin ja Gary Bartzin kanssa. Lyriikoissaan hän muun muassa tuomitsi Yhdysvaltain osallistumisen Vietnamin sotaan.


title: Andy Bey

text: Bey toimi pitkään yhteistyössä pianisti Horace Silverin kanssa. Yhteistyön tuloksena syntyi monia hengellisiin teemoihin liittyneitä levytyksiä. Vuonna 2005 Bey sai Grammy-ehdokkuuden albumistaan "American Song".


title: Andy Bey

text: Bey on avoimesti homoseksuaalinen. Hän on HIV-positiivinen.


title: William Schuman

text: William Schuman (4. elokuuta 1910 New York – 15. helmikuuta 1992 New York) oli yhdysvaltalainen säveltäjä. Hän aloitti säveltämisen high schoolissa ja perusti jazzyhtyeen, jossa soitti itse viulua ja banjoa. Hän sai kandidaatin ja maisterin arvot Columbian yliopiston Teachers Collegesta, ja hän opiskeli Juilliard Schoolissa Roy Harrisin johdolla. Harris tutustutti nuoren säveltäjän Serge Koussevitzkyyn.


title: William Schuman

text: Schumanin musiikissa on jazz- ja folk-vaikutteita. Hänen varhaiset teoksensa ovat harmonisesti konservatiivisia, mutta myöhemmin hän hyödynsi enemmän dissonanssia ja polytonaalisuutta. Kantaatillaan "A Free Song" Schuman sai ensimmäisen musiikin Pulitzer-palkinnon vuonna 1943. Säveltäjän muuhun tuotantoon kuuluu muun muassa neljä jousikvartettoa, kymmenen sinfoniaa, viulukonsertto, balettia ja oopperaa.


title: William Schuman

text: Uransa aikana Schuman toimi muun muassa G. Schirmer Inc.in julkaisujohtajana, Juilliard Schoolin presidenttinä ja Lincoln Center for the Performing Artsin johdossa. Hänet valittiin Yhdysvaltain taide- ja tiedeakatemiaan. Hänelle myönnettiin vuonna 1987 National Medal of Arts.


title: Cyprian Kizito Lwanga

text: Cyprian Kizito Lwanga (s. 19. tammikuuta 1953) on ugandalainen roomalaiskatolinen arkkipiispa. Hänet vihki papiksi Kampalan arkkihiippakuntaan Emmanuel Kiwanuka Nsubuga 9. huhtikuuta 1978. Hänet nimitettiin Kasana-Luweeron hiippakunnan johtoon 30. marraskuuta 1996, ja piispaksi konsekroinnin suoritti 1. maaliskuuta 1997 Emmanuel Wamala, jota avustivat Joseph B. Willigers ja Paul Lokiru Kalanda.


title: Cyprian Kizito Lwanga

text: 19. elokuuta 2006 Lwanga sai nimityksen Kampalan arkkipiispaksi, jonka virkaan hänet asetettiin 30. syyskuuta.


title: Joseph B. Willigers

text: Joseph B. Willigers (26. lokakuuta 1930 Gronsveld – 30. syyskuuta 2012) oli alankomaalaissyntyinen, Ugandassa uransa luonut roomalaiskatolinen piispa. Hänet vihittiin Mill Hill -lähetyssaarnaajien papiksi 10. heinäkuuta 1955 ja nimitettiin Jinjan hiippakunnan johtoon 13. heinäkuuta 1967. Piispaksi vihkiminen seurasi 3. joulukuuta. Pääkonsekraattorina toimi Emmanuel Kiwanuka Nsubuga, jota avustivat Joannes de Reeper ja James Odongo.


title: Joseph B. Willigers

text: Willigers jäi eläkkeelle 2. maaliskuuta 2010.


title: Adelmo Melecci

text: Adelmo Melecci (18. toukokuuta 1899 – 31. elokuuta 2004) oli italialaissyntyinen säveltäjä, urkuri ja pedagogi. Hän lähti Italiasta vuonna 1911 ja sai vuonna 1928 Kanadan kansalaisuuden. Hän opiskeli New Yorkissa ja Toronto Conservatory of Musicissa (Royal Conservatory of Music). Hänen opettajiaan olivat Healey Willan ja Ernest Seitz.


title: Adelmo Melecci

text: Melecci opetti Toronto Conservatory of Musicissa itse pianon- ja urkujensoittoa sekä musiikin teoriaa. Hän perusti vuonna 1942 konservatorion Willowdalen haaran, jonka rehtorina hän toimi, kunnes jäi eläkkeelle heinäkuussa 1991. Hän toimi Richmond Hill United Churchin urkurina vuosina 1929–1958. Hänen sävellystensä joukossa on kuoroteoksia, lauluja ja lapsille suunnattuja pianokappaleita. Melecci jatkoi sävellystyötään yli 100-vuotiaaksi saakka. Royal Conservatory of Music jakaa hänen mukaansa nimettyä stipendiä.


title: Joseph Anthony Zziwa

text: Joseph Anthony Zziwa (s. 16. helmikuuta 1956) on ugandalainen roomalaiskatolinen piispa. Hänet vihittiin papiksi 16. marraskuuta 1980 ja nimitettiin Kiyinda-Mityanan hiippakunnan koadjuuttoripiispaksi 19. marraskuuta 2001. Piispaksi vihkiminen seurasi 16. maaliskuuta 2002. Pääkonsekraattorina toimi Joseph Mukwaya, jota avustivat Emmanuel Wamala ja Christophe Pierre.


title: Joseph Anthony Zziwa

text: Zziwasta tuli 23. lokakuuta 2004 Kiyinda-Mityanan piispa.


title: G Magazine

text: G Magazine on homomiehille suunnattu brasilialainen aikakauslehti, jonka julkaiseminen aloitettiin lokakuussa 1997. Lehti ilmestyy kuukausittain, ja sen levikki on 110 000. Päätoimittajana on Marcos Brandão. Lehdessä on ollut lukuisien sekä brasilialaisten että ulkomaalaisten julkisuuden henkilöiden alastonkuvia. Lehti sisältää myös homoyhteisölle kirjoitettuja artikkeleita.


Hiihtosuunnistuksen Euroopan-mestaruuskilpailut 2012 järjestettiin Sumyssä, Ukrainassa 20.–26. helmikuuta.


title: Liebig

text: Liebig on muun muassa seuraavien henkilöiden sukunimi:


title: Pihlajamäen kirkko

text: Pihlajamäen kirkko on arkkitehti Esko Korhosen suunnittelema Malmin seurakunnan kirkkorakennus, joka sijaitsee Pihlajamäessä, Helsingissä. Kirkko valmistui vuonna 1976. Kirkkosaliin mahtuu yhteensä 250 henkeä ja kun siihen yhdistetään seurakuntasali, tilaan mahtuu yhteensä 500 henkeä. Tiilinen kirkko on kolmikerroksinen monikäyttökirkko.


title: Pihlajamäen kirkko

text: Kirkon urut on valmistanut Urkurakentamo Tuomi vuonna 1977. Alttarilla on Tapio Junnon puureliefi "Kristuksen kärsimys".


title: Rosalind Hicks

text: Rosalind Margaret Clarissa Hicks (o.s. Christie, 5. elokuuta 1919 – 28. lokakuuta 2004) oli englantilaisen kirjailijan Agatha Christien ja hänen silloisen miehensä, Archibald Christien ainoa lapsi. Äitinsä kuoleman jälkeen Hicks on vahvistanut Christien mainetta ja pitänyt sitä yllä.


title: Rosalind Hicks

text: Rosalind Hicks kuoli vuonna 2004 85-vuotiaana.


title: Eleosteariinihappo

text: Eleosteariinihappo (joko alfa tai beeta) on konjugoitu linolihappo, joka kuuluu välttämättömiin rasvahappoihin. Yhdistettä esiintyy runsaasti kiinalaisessa puuöljyssä eli kiinaöljyssä ja karvaskurkkuöljyssä. Yhdisteen on huomattu olevan tärkeä apoptoosin aiheuttaja rasvasoluissa ja in vitron aiheuttaja HL60 leukemiasoluissa sekä Azoxymetaanin ja karsinogeenien vähentäjä rottakokeissa. Eleosteariinihaposta on olemassa samankaltainen yhdiste 15,16-Dihydroksyyli-alpha-eleosteariinihappo, jossa on neljä happimolekyyliä kahden sijasta.


title: Jäärauta

text: Jääraudoilla tarkoitetaan monia asioita.


title: Jäärauta

text: Vuori- ja jääkiipeilyssä jääraudoilla tarkoitetaan kenkien tai monojen pohjaan kiinnitettäviä metallista valmistettuja varusteita, joissa on alaspäin osoittavia 2-6cm pitkiä piikkejä. Vuorikiipeilyssä niiden tarkoitus on estää kiipeilijän liukastumista jäällä, lumella tai kalliolla. Jääkiipeilyssä ja kiipeiltäessä ns. "mixtaa" (eng. mixed climbing, sekoitus jää- ja kalliokiipeilyä) niiden avulla kiivetään.


title: Jäärauta

text: Vuorikiipeilyssä käytettyjä jäärautoja ei tule sekoittaa tasamaalla käytettäviin liukastumisesteisiin, joissa piikkejen sijaan on vain nastat.


title: Jäärauta

text: Myös suksissa tai splitboard-lumilaudassa voidaan käyttää jäärautoja nousukarvojen kanssa noustaessa ylös kovaksi pakkautunutta lunta.


title: Jäärauta

text: Myös petkeleestä käytetään toisinaan nimitystä jäärauta, kun se on suunniteltu nimenomaan jään hakkaamiseen pois esimerkiksi jalkakäytävältä.


title: Jäärauta

text: Moottorikelkoissa käytetään jäärautoja suojaamaan kiskoja


title: Leo II (täsmennyssivu)

text: Leo II voi viitata seuraaviin henkilöihin ja asioihin:


title: Railo

text: Railo on jäätikköön tai jäähän muodostunut halkeama.


title: Railo

text: Varsinaiseen jäätikköön syntyvien railojen lisäksi esiintyy myös reunarailoja, jotka syntyvät alaspäin liikkuvan jäätikön ja sen yläpuolella olevilla rinteillä olevan liikkumattoman jään väliin. Reunarailoista käytetään vuorikiipeilyn yhteydessä maailmanlaajuisesti saksankielistä nimitystä "Bergschrund".


title: Railo

text: Myös meren tai järven jäässä voi olla railoja. Tällainen railo voi katkaista esimerkiksi jäätien.


title: Railo

text: Jäätiköllä liikkuville railot ovat vaarallisia ja niihin putoaminen voi aiheuttaa jopa kuoleman. Jäätiköllä railojen riski on aina olemassa. Niiden määrä ja koko riippuu muun muassa jäätikön koosta ja muodosta, lumen laadusta ja määrästä, tuulesta, aurinkoisuudesta ja korkeudesta. Hyvin tyypillistä on, että railojen päälle muodostuu lumisiltoja, jotka eivät kestä ylittäjän painoa ja jotka entisestään vaikeuttavat railojen havaitsemista. Siksi jäätiköllä liikkuessa tulisi turvautua köysiin ja railopelastukseen tarvittavaan välineistöön. Lumen määrä ja sääolosuhteet voivat vaikeuttaa pelastusoperaatiota.


title: William Vickrey

text: William Vickrey (21. kesäkuuta 1914-11. lokakuuta 1996) oli kanadalaissyntyinen taloustieteilijä ja vuoden 1996 taloustieteen Nobel-palkinnon saaja.


title: William Vickrey

text: Vickrey syntyi Kanadassa mutta kävi koulunsa ja opiskeli Euroopassa ja Yhdysvalloissa. Hän väitteli Columbian yliopistossa 1948, ja hänen progressiivista verotusta käsittelevä väitöskirjansa "Agenda for Progressive Taxation" julkaistiin uudelleen 1972 yhtenä taloustieteen klassikoista.


title: William Vickrey

text: Vickrey työskenteli Columbian yliopistossa vuodesta 1946 työuransa loppuun asti. Hän toimi opettajana, tutkijana ja lisäksi konsulttina monille julkisille laitoksille. Hänen tutkimuksensa kohdistuivat verotukseen, julkisiin palveluihin, liikenteeseen ja kaupungistuneen yhteiskunnan ongelmiin. Vickrey selvitti tarjouskilpailujen sääntöjen vaikutuksia, ja hänen esittämänsä huutokauppamalli on yleisesti käytössä tarjouskilpailuissa ja myytäessä esimerkiksi kalastusoikeuksia. Vuonna 1952 Vickrey ehdotti että liikenneruuhkia voitaisiin säädellä ruuhkamaksuilla.


title: William Vickrey

text: Vickrey kuoli vuonna 1996 kolme päivää sen jälkeen kun oli ilmoitettu hänen saavan Nobelin.


title: Leo II (kääpiögalaksi)

text: Leo II on kääpiösferoidigalaksi Leijonan tähdistössä. Se kuuluu Paikalliseen ryhmään ja on Linnunradan satelliittigalaksi. Sen (ja Leo I:n) löysivät R.G. Harrington ja A.G. Wilson vuonna 1950. Leo II on noin 690 000 valovuoden päässä Maasta, ja sen magnitudi on 12,6.


title: Leo II (kääpiögalaksi)

text: Vuonna 2007 tehtyjen mittausten mukaan Leo II on vanha kääpiögalaksi, joiden tähdillä on alhainen metallipitoisuus.


title: MG Rover Group

text: MG Rover oli viimeinen brittiläisessä omistuksessa ollut henkilöautojen massatuotantoon keskittynyt yhtiö. Yhtiö muodostettiin, kun BMW vuonna 2000 myi omistuksessaan olleet, aiemmat Rover Group -yhtiön autojen ja moottoreiden valmistuksessa käytetyt koneet ja laitokset ja osan aineettomista oikeuksista liikemieskonsortio Phoenix Venture Holdingsille.


title: MG Rover Group

text: MG Rover joutui vararikkoon vuonna 2005, ja sen avaintoiminnot hankki omistukseensa Nanjing Automobile (Group) Corporation (NAC), joka aloitti urheiluautojen ja urheilullisten saloon-mallien valmistuksen vuonna 2007. Rover-merkki, joka oli ollut lisensoituna MG Roverin käytössä, omistusoikeuden ollessa BMW:n hallussa, siirtyi Fordille tämän ostettua Land Rover -liiketoiminnot BMW:ltä vuonna 2000. Oikeudet Rover-merkkiin siirtyivät intialaiselle Tata Motorsille Fordin myytyä Jaguar ja Land Rover -liiketoimintonsa tälle vuonna 2008.


title: MG Rover Group

text:
MG Rover muodostettiin osasta entisen Rover Groupin henkilöautojen massavalmistuksen liiketoimintaa, josta BMW hankkiutui eroon vuonna 2000 huomattavien rahallisten tappioiden ja pienenevien markkinaosuuksien johdosta. BMW oli hankkinut Rover Groupin omistukseensa British Aerospacelta vuonna 1994, ja se oli sen jälkeen myynyt yhtiön Land Rover -liiketoiminnot Fordille sekä erottanut uuden MINIn valmistuksen uuteen tytäryhtiöön, joka sijaitsi Cowleyssa, Oxfordshiressa.
MG Rover otti hoitaakseen jäljelle jääneet osat entisen Rover Groupin henkilöautojen massatuotannosta valmistuksen sijoittuessa Longbridgen tehtaille Birminghamiin.


title: MG Rover Group

text: Phoenix Venture Holdings (PVH) oli brittiläinen yhtiö, joka syntyi varta vasten kootun liikemieskonsortion aikaansaamana. Konsortion johdossa toimi entinen Roverin toimitusjohtaja John Towers, ja muut jäsenet olivat Peter Beale, Nick Stephenson ja John Edwards. Kevin Howe nimitettiin MG Roverin toimitusjohtajaksi (Managing Director) heinäkuussa 2000. Kun BMW ilmaisi halunsa luopua Rover Group -toiminnoista, luotiin monimutkainen sopimusjärjestely, jolla yhtiö siirtyi PVH:n omistukeen nimellisestä kymmenen (10) punnan kauppahinnasta. Sopimus sisälsi tuotemerkkien ja omaisuuden kaupan lisäksi 500 miljoonan punnan myötäjäiset, jotka BMW antoi PVH:lle. Omistusoikeus siirtyi vuonna 2000, ja autojen valmstus alkoi MG Rover -yhtiön nimen alla. Huhtikuun 8. päivänä vuonna 2005 MG Rover ja siihen kuuluvat tytäryhtiöt ilmoittivat olevansa vararikossa.


title: MG Rover Group

text: Neljä vuotta kestäneiden ja 16 miljoonaa puntaa maksaneiden tutkimusten jälkeen Britannian hallitus julkaisi raportin koskien yhtiön romahdusta. Raportissa käsiteltiin vain yhtiön johdon toimia MG-Roverin elinaikana, ja siitä käy mm. ilmi että johtoviisikko oli nostanut 42 miljoonaa puntaa yhtiöstä palkkoina ja eläkkeinä ennen romahdusta.


title: MG Rover Group

text: Raportissa otettiin myös kantaa Nick Stephensonin ja kiinalaisen tohtori Qu Lin seurustelusuhteeseen. Tälle oli maksettu yli 1,6 miljoonaa puntaa konsulttipalkkioina 15:n vararikkoa edeltäneen kuukauden aikana.[1] Juuri tämän ajanjakson aikana MG Rover ja NAC kävivät fuusioneuvotteluja. Tutkimusten aikana kävi ilmi, että Peter Beale oli asentanut yhtiön johdon tietokoneisiin Evidence Eliminator -ohjelman, jolla saadaan tietoja pysyvästi poistettua koneilta. Myöhemmin tutkijat mainitsivat Bealen antaneen kuulusteluissa vääriä lausuntoja.


title: MG Rover Group

text: Vastineessaan yhtiön johto syytti poliitikkoja oman likapyykkinsä pesemisestä sekä noitavainosta, koska raportissa ei puututtu hallituksen avainministereiden toimiin ennen romahdusta.


title: MG Rover Group

text:
Joka tapauksessa, PVH:n ottaessa MG Roverin hallintaansa vuonna 2000 yhtiön tappiot saman vuoden kahdeksalta ensimmäiseltä kuulta olivat arviolta 400 miljoonaa puntaa. Vuoteen 2004 mennessä tappiot olivat pienentyneet 80 miljoonaan puntaan, mutta voittoa yhtiö ei tehnyt ikinä.
Myynnin kannalta MG Roverin paras vuosi oli yhtiön ensimmäinen täysi toimintavuosi 2001: tuolloin saatiin myytyä yli 170 000 autoa. Loppua kohden myynti laski, ja vuonna 2004 se oli noin 120 000 autoa.


title: MG Rover Group

text: Yhtiö lopetti toimintansa huhtikuun 8. päivänä vuonna 2005, kun pitkään neuvoteltu fuusio SAIC:n kanssa kariutui. Yhtiön velat olivat tuolloin noin 1,4 miljardia puntaa.


title: MG Rover Group

text: Konkurssin seurauksena yli 6 000 työntekijää, jotka olivat suoraan tehtaan palveluksessa, menetti työpaikkansa. On arvioitu, että alinhankintaketju sekä muu tehtaaseen välillisesti liittyvä toiminta työllistivät noin 25 000 henkilöä. MG Roverin konkurssi aiheutti yli 30 000 työpaikan menetyksen hetkessä.


title: MG Rover Group

text: MG Roverin tuotanto käsitti viisi mallia: , Rover 25:n, Rover 45:n, Rover 75:n ja MG F:n sekä 25:een perustuvan umpikylkisen vanin. Miniä valmistettiin väliaikaisen lisenssin alla yhtiön viiden ensimmäisen toimintakuukauden aikana. Sen valmistus oli muutenkin supistunut vuoden 1980 jälkeen pieniin tilaussarjoihin. Alkuperäisen Minin valmistuksen loputtua BMW piti nimen ja valmistusoikeudet itsellään, ja se lanseerasi vuonna 2001 markkinoille täysin uuden MINIn.


title: MG Rover Group

text: Rover 25 ja Rover 45 olivat malleina jo hivenen vanhenevia huolimatta niille annetusta kasvojenkohotuksesta, ja niiden tuotantoa vähennettiin kysynnän laskiessa. Rover 25 oli ollut Britannian eniten myyty automalli huhtikuussa 2000. Sen sijaan vasta noin vuoden ikäinen Rover 75 lähti hitaan alun jälkeen myymään hyvin. Tuotannon siirryttyä Cowleystä Longbridgeen markkinoille tuotiin 75:n estate-malli. MG F:n seuraajaksi esitelty MG TF oli selkeästi pienten tuotantomäärien erikoismalli. Sekin oli kuitenkin luokassaan myydyimpiä malleja aina vuonna 1995 tapahtuneesta ensiesittelystään alkaen.


title: MG Rover Group

text: Rover 25:n ja Rover 45:n urheilullisemmat versiot MG ZR ja MG ZS vakuuttivat ostavan yleisön ensiesittelystään 2001 lähtien. Samoin Rover 75:n urheiluversio MG ZT nautti kohtalaista suosiota.


title: MG Rover Group

text: Mallisto laajeni vuonna 2003 pienen CityRover-mallin sekä tehtaan lippulaivaksi suunnitellun MG XPower SV:n esittelyiden myötä. Yhtiön pettymykseksi kumpainenkaan malli ei saanut osakseen myyntimenestystä, jollaista oli toivottu.


title: MG Rover Group

text: Elinkaarensa aikana MG Rover Group valmisti seuraavia malleja:


title: Ison karhun I kääpiögalaksi

text: Ison karhun I kääpiögalaksi on kääpiösferoidigalaksi Ison karhun tähdistössä. Se kuuluu Paikalliseen ryhmään ja on Linnunradan satelliittigalaksi. Galaksi löydettiin vuonna 2005, ja sen absoluuttinen magnitudi (-6,75) tekee siitä yhden vähiten kirkkaista galakseista - jopa jotkut tähdet ovat galaksia kirkkaampia.


title: Ison karhun I kääpiögalaksi

text: Galaksin etäisyys Linnunradasta on noin 330 000 valovuotta, mikä on kaksi kertaa enemmän kuin matka Suureen Magellanin pilveen.


title: Ison karhun II kääpiögalaksi

text: Ison karhun II kääpiögalaksi on kääpiösferoidigalaksi Ison karhun tähdistössä. Se kuuluu Paikalliseen ryhmään ja on Linnunradan satelliittigalaksi. Galaksi löydettiin vuonna 2006 Sloan Digital Sky Surveyn tuloksista, ja sen absoluuttinen magnitudi (-4,20) tekee siitä yhden vähiten kirkkaista galakseista - jopa jotkut tähdet ovat galaksia kirkkaampia. Ison karhun II kääpiögalaksin on havaittu liikkuvan kohti Linnunrataa nopeudella 116 km/s.


title: Katarina Johnson-Thompson

text: Katarina Johnson-Thompson (s. 9. tammikuuta 1993 Liverpool, Englanti) on brittiläinen seitsenottelija ja pituushyppääjä.


title: Katarina Johnson-Thompson

text: Johnson-Thompson voitti kultaa alle 18-vuotiaiden MM-kilpailuiden 2009 seitsenottelussa. Kaksi seuraavaa kautta menivät kuitenkin pilalle polvivamman vuoksi. Alle 20-vuotiaiden MM-kilpailuissa 2012 Johnson-Thompson säästi voimiaan Lontoon olympialaisia varten ja ja osallistui vain pituushyppyyn ja 100 metrin aitajuoksuun. Pituushypyssä Johnson-Thompson voitti kultaa tuulituloksella 681.


title: Katarina Johnson-Thompson

text: Lontoon olympialaisten seitsenottelussa Johnson-Thompson oli 15:s tehden samalla uuden ennätyksensä seitsenottelun yhteispisteissä. Hän voitti alle 23-vuotiaiden Euroopan-mestaruuden Tampereella 2013 pistein 6215. Moskovan MM-kisoissa 2013 Johnson-Thompson paransi jälleen ennätystään sijoittuen viidenneksi. Sopotin MM-hallikilpailuissa 2014 hän sai hopeaa pituushypyssä ennätyksellään 681. Prahan sisäratojen EM-kilpailuissa 2015 Johnson-Thompson voitti kultaa viisiottelussa 5000 pisteen ennätystuloksella.


title: Katarina Johnson-Thompson

text: Pekingin MM-kisoissa 2015 Johnson-Thompson oli ensimmäisen päivän jälkeen toisena, mutta jäi ilman tulosta toisen päivän aloittaneessa pituushypyssä. Hän sijoittui samoissa kilpailuissa pituushypyn loppukilpailussa 11:nneksi. Rio de Janeiron olympialaisissa 2016 hän oli seitsenottelussa kuudes. Hän teki ottelusarjassaan Britannian korkeushyppyennätyksen 198 cm. Lontoon MM-kilpailuissa 2017 hän sijoittui viidenneksi sekä seitsenottelussa että korkeushypyssä.


title: Katarina Johnson-Thompson

text: Johnson-Thomson voitti viisiottelun maailmanmestaruuden Birminghamin MM-hallikilpailuissa 2018 pistein 4750. Hän voitti saman vuoden Kansainyhteisön kisoissa kultaa seitsenottelussa pistein 6255. Berliinin EM-kilpailuissa 2018 hän sai hopeaa kerättyään ennätyspisteensä 6759.


title: Katarina Johnson-Thompson

text: Lähde: Tilastopaja


title: Katie Ledecky

text: Kathleen Genevieve ”Katie” Ledecky (s. 17. maaliskuuta 1997 Washington D.C., Yhdysvallat) on yhdysvaltalainen uimari, joka on voittanut viisi olympiakultaa ja 14 maailmanmestaruutta eri vapaauintimatkoilla.


title: Katie Ledecky

text: Ledecky selvisi Lontoon vuoden 2012 olympiakisoihin 800 metrin vapaauintiin voittamalla matkan Yhdysvaltain olympiakarsinnoissa. Itse kisoissa hän ylsi yllättäen kultamitaliin, voittaen muun muassa kotiyleisön suursuosikin Rebecca Adlingtonin. Barcelonan pitkän radan MM-kilpailuissa 2013 hän voitti kultaa 400 metrin vapaauinnissa, 800 metrin vapaauinnissa uudella ME-tuloksella 8.13,86, 1 500 metrin vapaauinnissa maailmanennätysajalla 15.36,53 sekä 4 × 200 metrin vapaauintiviestissä.


title: Katie Ledecky

text: Kesäkuussa 2014 Ledecky paransi 800 ja 1 500 metrin vapaauinnin maailmanennätyksiä. Hän ui 800 metriä aikaan 8.11,00 ja 1 500 metriä aikaan 15.34,23. Gold Coastin Tyynenmeren-mestaruuskilpailuissa 2014 hän voitti kultaa 200, 400, 800 ja 1 500 metrin vapaauinneissa sekä 4 × 200 metrin vapaauintiviestissä.


title: Katie Ledecky

text: Ledecky voitti Kazanin MM-kilpailuissa 2015 viisi maailmanmestaruutta. Hän voitti 200 metrin vapaauinnin ajalla 1.55,16, 400 metrin vapaauinnin ajalla 3.59,13, 800 metrin vapaauinnin maailmanennätysajalla 8.07,39, 1 500 metrin vapaauinnin maailmanennätysajalla 15.25,48 (hän teki jo alkuerissä ME:n 15.27,71) ja 4 × 200 metrin vapaauintiviestin.


title: Katie Ledecky

text: Rio de Janeiron olympialaisissa 2016 Ledecky voitti kultaa 200 metrin vapaauinnissa ajalla 1.53,73, 400 metrin vapaauinnissa maailmanennätysajalla 3.56,46, 800 metrillä maailmanennätysajalla 8.04,79 ja 4 × 200 metrin vapaauintiviestissä sekä sai hopeaa 4 × 100 metrin vapaauintiviestissä.


title: Katie Ledecky

text: Ledecky voitti Budapestissa 2017 maailmanmestaruuden 400 metrin vapaauinnissa ajalla 3.58,34, 800 metrin vapaauinnissa ajalla 8.12,68 ja 1 500 metrin vapaauinnissa ajalla 15.31,82 sekä 4 × 100 ja 4 × 200 metrin vapaauintiviesteissä. Lisäksi hän sai hopeaa 200 metrin vapaauinnissa. Tyynenmeren-mestaruuskilpailuissa 2018 hän saavutti kultaa 400, 800 ja 1 500 metrin vapaauinneissa, hopeaa 4 × 200 metrin vapaauintiviestissä ja pronssia 200 metrin vapaauinnissa.


title: Sage Stallone

text: Sage Stallone (5. toukokuuta 1976 – 13. heinäkuuta 2012) oli yhdysvaltalainen näyttelijä, elokuvaohjaaja ja käsikirjoittaja. Hän näytteli muiden muassa elokuvissa "Daylight – paniikki tunnelissa" ja "Rocky V". Hänen isänsä on elokuvaohjaaja ja näyttelijä Sylvester Stallone.


title: Sage Stallone

text: Hänen taloudenhoitajansa löysi Stallonen kuolleena tämän asunnosta Los Angelesissa 13. heinäkuuta 2012. Stallonen nimi oli yhdistetty juoruissa huumeiden käyttöön, mutta Kalifornian osavaltion viranomaisten suorittamissa tutkimuksissa Stallonen kuolinsyyksi todettiin sydänkohtaus, eikä hänen elimistöstään löydetty merkkejä huumausaineista.


title: Otopeni

text: Otopeni [otoˈpenʲ] on kaupunki Ilfovin piirikunnassa Romanian eteläosassa. Pinta-alaa kaupungilla on 31,52 neliökilometriä. Otopenissä asui vuoden 2011 väestönlaskennassa 12 671 asukasta. Vuoden 2002 väestönlaskennassa väkiluku oli 10 215.


title: Otopeni

text: Kaupunki sijaitsee noin 18 kilometrin päässä Romanian pääkaupungista Bukarestista pohjoiseen. Otopenissä sijaitsee Henri Coandăn kansainvälinen lentoasema, joka on Romanian vilkkain. Lentoasemalla on muun muassa Tarom-lentoyhtiön pääkonttori. Samoin Țiriac Air pitää Otopenissä kotipaikkaansa.


title: Festus Ezeli

text: Ifeanyi Festus Ezeli-Ndulue (s. 21. lokakuuta 1989 Benin City) on nigerialainen koripalloilija, pelipaikaltaan sentteri. Hän edustaa NBA-liigan Golden State Warriorsia.


title: Festus Ezeli

text: Golden State varasi Vanderbiltin yliopistossa pelanneen Ezelin vuoden ensimmäisen kierroksen viimeisenä pelaajana.


title: Festus Ezeli

text: Kaudella 2014–2015 Warriorsin kakkossentterinä pelannut Ezeli juhli joukkueen ensimmäistä NBA-mestaruutta 40 vuoteen.


title: Festus Ezeli

text: Koripallomenestyksensä lisäksi Ezeliä pidetään poikkeuksellisen älykkäänä urheilijana. Hän muun muassa valmistui lukiosta 14-vuotiaana ja opiskeli Vanderbildtin yliopistossa biologiaa aikomuksenaan lääkärinopinnot. Hän hylkäsi Harvardin yliopiston stipenditarjouksen. Kun Ezelin koripalloammattilaisuus alkoi näyttää todennäköiseltä, hän vaihtoi biologian opintonsa kauppatieteisiin ja valmistui maisteriksi.


title: Gesa Felicitas Krause

text: Gesa Felicitas Krause (s. 3. elokuuta 1992 Ehringshausen) on saksalainen yleisurheilija, joka kilpailee estejuoksussa. Hän edustaa seuratasolla Silvesterlauf Trier -seuraa. Häntä valmentaa Wolfgang Heinig.


title: Gesa Felicitas Krause

text: Krause sijoittui alle 18-vuotiaiden MM-kilpailuissa 2009 seitsemänneksi 2 000 metrin estejuoksussa. Vuonna 2010 hän sijoittui 3 000 metrin estejuoksussa neljänneksi alle 20-vuotiaiden MM-kilpailuissa. Hän voitti 2011 alle 20-vuotiaiden Euroopan-mestaruuden Tallinnassa ajalla 9.51,08 ja oli Daegun MM-kilpailuissa kahdeksas. Helsingin EM-kilpailuissa 2012 Krause juoksi neljänneksi. Kilpailussa toiseksi juossut Ukrainan Svitlana Šmidt hylättiin myöhemmin dopingin vuoksi ja Krause nousi pronssimitalistiksi. Lontoon olympialaisissa 2012 hän sijoittui seitsemänneksi.


title: Gesa Felicitas Krause

text: Krause voitti 2013 alle 23-vuotiaiden Euroopan-mestaruuden Tampereella ajalla 9.38,91 ja sijoittui yhdeksänneksi Moskovan MM-kilpailuissa. Hän oli viides 3 000 metrin estejuoksussa Zürichin EM-kilpailuissa 2014. Prahan EM-hallikilpailuissa 2015 hän sijoittui 1 500 metrillä viidenneksi. Pekingin MM-kilpailuissa 2015 Krause sijoittui pronssille uudella ennätysajallaan 9.19,25. Amsterdamin EM-kilpailuissa 2016 Krause voitti kultaa ennätyksellään 9.18,85. Rio de Janeiron olympialaisissa hän sijoittui kuudenneksi ajalla 9.18,41. Lontoon MM-kilpailuissa 2017 hän oli yhdeksäs.


title: Gesa Felicitas Krause

text: Krause voitti 3 000 metrin estejuoksun Euroopan-mestaruuden Berliinissä 2018 ajalla 9.19,80.


title: Chris Taft

text: Chris Taft (s. 10. maaliskuuta 1985, Brooklyn, New York) on yhdysvaltalainen koripalloilija, pelipaikaltaan iso laitahyökkääjä. Hän edusti kaudella 2012-2013 Suomen Korisliigassa pelaavia Uudenkaupungin Korihaita.


title: Chris Taft

text: Golden State Warriors varasi Pittsburghin yliopistossa pelanneen Taftin vuoden , tilaisuuden toisella kierroksella. Tulokaskaudellaan Taft pelasi vain 17 ottelua, kunnes selkävaivat veivät hänet sairastuvalle, ja lopettivat hänen ammattilaisuransa kuudeksi vuodeksi.


title: Chris Taft

text: Taft yrittää paluuta kaudella 2012-2013, tehtyään sopimuksen Korisliigassa pelaavien Korihaiden kanssa.


title: Chris Taft

text: Joulukuussa 2012 Korihait antoi potkut Taftille tereveydellisistä syistä.


title: Tyttö tuli taloon

text: Tyttö tuli taloon on Veikko Itkosen ohjaama elokuva vuodelta 1956. Elokuvassa parodioidaan suomalaisen elokuvan tuotantometelmiä, kohteena Suomi-Filmi Oy:n pääjohtaja Risto Orko. Kohumissi Mirva Arvinen vuodelta 1955 sai elokuvasta pienen osan.


title: Tyttö tuli taloon

text: Kaksi tyttöä Eila ja Tilly lähtevät Jussi-serkun kesämökille mutta päätyvät vahingossa kirjailija Sakun luokse, joka tilanteen tajuttuaan hyödyntää sitä tekeillä olevassa käsikirjoituksessaan, jolla olisi kiire valmistua.


title: Tyttö tuli taloon

text: Aikalaisarvioissa elokuva tyrmättiin yksimielisesti niin käsikirjoituksen, ohjauksen kuin näyttelijätyönkin osalta, eikä myöhempikään arvioja näe ratkihölmöksi hupailuksi luonnehtimassaan elokuvassa muuta hyvää kuin Heidi Krohnin viehkeän olemuksen. Toinen myöhempi arvioija pitää elokuvaa aikansa indietekijän huonoimpana saavutuksena.


title: Krause

text: Krause on muun muassa seuraavien henkilöiden sukunimi:


title: Storaksikasvit

text: Storaksikasvit ("Styracaceae") on kaksisirkkaisten koppisiemenisten kasvien heimo. Siihen kuuluu 11 sukua ja noin 160 lajia. Heimon lajit ovat lähinnä lämpimien alueiden puita. Useita heimon lajeja käytetään koristekasveina, ja storakseista ("Styrax") saadaan bentsoehartsia, jota käytetään hajusteissa.


title: Storaksikasvit

text: Storaksikasvit ovat monivuotisia puuvartisia kasveja. Lehdet ovat yksinkertaisia, yleensä vuorottaisesti asettuneita ja usein korvakkeettomia. Kukat kasvavat kukinnoissa, jotka ovat rakenteeltaan terttuja, kerrannaisterttuja tai kiemuroita. Kukat ovat kaksineuvoisia ja symmetrisiä säteittäin. Verhiö on muodoltaan kellomainen ja verholehtiä on yleensä 4–6. Teriössä on 4–7 osittain yhteenkasvanutta terälehteä. Terälehdet ovat yleensä väriltään valkoiset. Heteet kasvavat kiehkurassa teriön tyvellä. Emit ovat kapeita ja usein päätyään kohti kapeneva, luotit ovat pyöristyneitä ja joskus 2–5-jakoisia. Hedelmä on luumarja, marja tai kota.Storaksikasveja kasvaa Amerikan mantereiden ja Aasian trooppisilla, subtrooppisilla ja lauhkeilla alueilla, sekä Välimeren alueella.


title: Avoveteen

text: Avoveteen on Urho Karhumäen romaani vuodelta 1936. Teos palkittiin kultamitalilla Berliinin olympialaisissa 1936, jolloin kilpailuja käytiin myös henkisillä aloilla. Teoksen pohjalta on Orvo Saarikivi ohjannut vuoden 1940 olympialaisia ennakoivan elokuvan "Avoveteen" (1939). Talvisodan syttymisen vuoksi kisat lykättiin myöhemmäksi, ja ne pidettiin sitten vuonna 1952.


title: Avoveteen

text: Teos on käännetty ainakin ruotsiksi, saksaksi ja hollanniksi, ja se on ilmestynyt tekijän lyhentämänä yhteispainoksessa "Yrjö juoksija" romaanin "Testamentti" kanssa.


title: Avoveteen

text: Tietokirjailija Lasse Erola on kirjassaan "Unohdettuja olympiavoittajia" esittänyt näkemyksen, jonka mukaan Adolf Hitler järjesti teokselle olympiavoiton Suomen osallistuttua boikottihankkeista huolimatta Berliinin kulttuuriolympialaisiin ja natsien pitämästä kirjan maahenki-ideologiasta johtuen.


title: Mihaela Ursuleasa

text: Mihaela Ursuleasa (27. syyskuuta 1978 Brașov – 2. elokuuta 2012 Wien) oli romanialainen pianisti. Hän syntyi muusikkoperheeseen, aloitti pianonsoiton 5-vuotiaana ja piti konsertteja 9-vuotiaana. Hän sai 13-vuotiaana apurahan Claudio Abbadolta. Hän opiskeli kahdeksan vuotta konservatoriossa Wienissä. Vuonna 2010 Ursuleasa sai Echo Klassik -palkinnon debyyttilevystään "Piano & Forte". Hän julkaisi myös toisen albumin, "Romanian Rhapsodyn" (2011). Ursuleasa löydettiin asunnostaan kuolleena 33-vuotiaana, ja epäillyksi kuolinsyyksi mainittiin aivoverenvuoto.


title: Mihaela Ursuleasa

text: Ursuleasa oli vuoden 1995 Clara Haskil -kilpailun voittaja.


title: Trygve Haavelmo

text:
Trygve Haavelmo (13. joulukuuta 1911 – 28. heinäkuuta 1999) oli norjalainen taloustieteilijä ja vuoden 1989 taloustieteen Nobel-palkinnon saaja.
Hän sai palkintonsa ekonometrian todennäköisyysteoriaan perustuvasta kehityksestä ja samanaikaisten taloudellisten rakenteiden tutkimuksesta.


title: Pinoleenihappo

text: Pinoleenihappo eli cis,cis,cis-5,9,12-oktadekatrieenihappo on omega-6-rasvahappojen ryhmään kuuluva rasvahappo, jota esiintyy mäntyjen siementen sisältämässä öljyssä. Pinoleenihapolla voi olla ruokahalua hillitseviä ja LDL-kolesterolia alentavia ominaisuuksia.


title: Simon Kuznets

text: Simon Kuznets (20. huhtikuuta 1901 – 8. heinäkuuta 1985) oli yhdysvaltalais-juutalainen taloustieteilijä ja vuoden 1971 taloustieteen Nobel-palkinnon saaja. Hän sai palkintonsa taloudellisen kasvun empiirisestä tutkimuksesta, joka on johtanut uuteen ja syvällisempään taloudellisten ja sosiaalisten rakenteiden sekä kehitysprosessin ymmärrykseen.


title: Michael Roark

text: Michael Sean Roark (s.9. toukokuuta 1983 Schaumburg, Illinois, Yhdysvallat) on yhdysvaltalainen näyttelijä. Hänet tunnetaan muun muassa rooleistaan elokuvissa "Delfiinitarina" ja "Magic Mike".


title: Straubing Tigers

text: Straubing Tigers on saksalainen jääkiekkojoukkue Straubingin kaupungista. Joukkue pelaa kotiottelunsa 5 777 paikkaisessa Eisstadion am Pulverturmissa Straubingissa. Joukkue on perustettu vuonna 2002, jolloin joukkue liittyi 2. Bundesligaan. Kauden 2005–2006 päätteeksi joukkue onnistui nousemaan DEL-liigaan. Joukkue onnistui yltämään kaudella 2011–2012 ensimmäistä kertaa DEL-liigan pudotuspeleihin, joissa joukkue tippui välierävaiheessa.


title: Kelly-Ann Baptiste

text:
Kelly-Ann Baptiste (s. 14. lokakuuta 1986) on trinidadtobagolainen pikajuoksija.
Baptiste selviytyi 100 metrin välieriin Kingstonin alle 20-vuotiaiden MM-kilpailuissa 2002. Seuraavana vuonna hän voitti 100 metrin pronssia Sherbrooken alle 18-vuotiaiden MM-kilpailuissa ja vuonna 2004 hän oli 200 metrin neljäs Grosseton alle 20-vuotiaiden MM-kilpailuissa. Baptiste karsiutui 100 metrin puolivälierissä sekä Helsingin MM-kilpailuissa 2005 että Pekingin olympialaisissa 2008. Berliinin MM-kilpailuissa 2009 hän selviytyi sekä 100 että 200 metrillä välieriin ja Daegun MM-kilpailuissa 2011 hän voitti 100 metrillä pronssia ajalla 10,98 s. Lontoon olympialaisissa 2012 hän sijoittui 100 metrillä kuudenneksi ajalla 10,94.


title: Kelly-Ann Baptiste

text: Vuonna 2013 Baptiste antoi positiivisen dopingnäytteen. Hän sai alun perin kahden vuoden kilpailukiellon, mutta Trinidad ja Tobagon yleisurheiluliitto vapautti hänet 16 kuukauden kilpailukiellon jälkeen elokuussa 2014. IAAF valitti vapauttavasta päätöksestä urheilun kansainväliseen vetoomustuomioistuimeen, joka tammikuussa 2015 myös päätti vapauttaa Baptisten kilpailukiellosta.


title: Kelly-Ann Baptiste

text: Baptiste saavutti Pekingin MM-kilpailuissa 2015 pronssia 4 × 100 metrin viestissä sekä sijoittui kuudenneksi 100 metrillä. Portlandin MM-hallikilpailuissa 2016 hän karsiutui 60 metrin välierissä ja Rio de Janeiron olympialaisissa 100 metrin alkuerissä. Lontoon MM-kilpailuissa 2017 hän sijoittui 100 metrillä kahdeksanneksi. Birminghamin MM-hallikilpailuissa 2018 hän karsiutui 60 metrin välierissä.


title: Kelly-Ann Baptiste

text: Baptistella oli aiemmin nimissään Trinidad ja Tobagon ennätys 100 metrillä (10,84 s vuosilta 2010 ja 2015). Hänen ennätyksensä 60 metrillä on 7,13 s vuodelta 2008, 200 metrillä ulkoradoilla 22,60 s vuodelta 2009 ja sisäradoilla 22,90 s vuodelta 2007.


title: Copșa Mică

text: Copșa Mică () on kaupunki Sibiun piirikunnassa Romanian keskiosassa. Copșa Micăssa asui vuoden 2011 väestönlaskennassa 5 201 asukasta. Vuoden 1992 väestönlaskennassa väkiluku oli 5 332 ja vuoden 2002 väestönlaskennassa puolestaan 5 369.


title: Copșa Mică

text: Copșa Mică sijaitsee Sibiun piirikunnan luoteisosassa Târnava Mare -joen varrella. Pinta-alaa kaupungilla on 25,9 neliökilometriä. Kaupungista on matkaa Mediașin kaupunkiin 12 kilometriä, Blajiin 33 km ja piirikunnan pääkaupunkiin Sibiuun 43 km. Pohjoisessa Copșa Mică rajautuu Baznan kuntaan, koillisessa Târnavan kuntaan, kaakossa Valea Viilorin kuntaan, etelässä ja lounaassa Axente Severin kuntaan sekä Micăsasan kuntaan lännessä ja luoteessa.


title: Copșa Mică

text: Copșa Micăssa toimineet Carbosinin kimröökitehdas ja Sometran metallitehdas saastuttivat kaupunkia läpi vuoden kommunistisen kauden ajan aina vuoteen 1993 saakka. Tehtaiden päästöt olivat usein tuhatkertaisia hyväksyttäviin arvoihin verrattuna. Saasteet näkyivät muun muassa siinä, että kaupungissa oli Euroopan korkein imeväiskuolleisuus ja hengissä selvinneistä lapsista kahdella kolmasosasta havaittiin merkkejä psyykkisistä häiriöistä. Lisäksi ulkona kuivamassa ollut pyykki mustui samoin kuin lampaiden villa. Nykyisin Copșa Micăn metallitehtaissa on eurostandardien mukaiset suodattimet, joiden ansiosta esimerkiksi kaupungissa satava lumi on nykyisin valkoista.


title: Li Xuerui

text: Li Xuerui (s. 24. tammikuuta 1991 Chongqing) on kiinalainen sulkapalloilija. Hän on voittanut kaksinpelissä olympiakultaa Lontoossa 2012, saavuttanut MM-hopeaa Guangzhoussa 2013 sekä yltänyt naisten kaksinpelin maailman rankingissa ykköseksi. Hänen valmentajanaan toimii Zhang Ning.


title: Mauro Vinícius da Silva

text: Mauro Vinícius da Silva (s. 26. joulukuuta 1986) on brasilialainen pituushyppääjä.


title: Mauro Vinícius da Silva

text: Da Silva karsiutui Pekingin olympialaisissa 2008. Vuonna 2012 hän voitti kultaa Istanbulin MM-hallikisoissa tuloksella 823 cm. Lontoon olympialaisissa 2012 hän sijoittui seitsemänneksi tuloksella 801 cm. Etelä-Amerikan-mestaruuskilpailuissa 2013 hän voitti kultaa tuloksella 824 cm. Moskovan MM-kilpailuissa hän sijoittui samalla tuloksella viidenneksi. Sopotin MM-hallikilpailuissa 2014 hän voitti kultaa tuloksella 828 cm.